Κώστας Βουτσάς: «Η Σμαράγδα Καρύδη έγινε πρωταγωνίστρια γιατί…» – 24ωρο\nΚώστας Βουτσάς: «Η Σμαράγδα Καρύδη έγινε πρωταγωνίστρια γιατί…»\nΤον λόγο που δεν θέλει ο γιος του να ακολουθήσει την τέχνη της υποκριτικής στην Ελλάδα, αποκάλυψε σε πρόσφατη συνέντευξη του ο Κώστας Βουτσάς.\n«Ηθοποιός εδώ πέρα όχι. Αν μετρήσεις τα δάχτυλα του ενός χεριού, θα δεις ότι ούτε τόσοι δεν είναι αυτοί που ξεπέρασαν τους γονείς τους εδώ αλλά και διεθνώς. Ούτε τραγουδιστές ούτε ηθοποιοί. Πες μου έναν ηθοποιό που ξεπέρασε τον πατέρα ή τη μάνα του εδώ στην Ελλάδα…\nΗ Σμαράγδα Καρύδη έγινε πρωταγωνίστρια γιατί ο πατέρας της δεν ήταν πρωταγωνιστής, καλός ηθοποιός, αλλά ήταν δεύτερος και τρίτος, έτσι δεν είχε το «βάρος» του πατέρα της. Η Θεοδώρα μου στην Αθήνα έπαιξε, αλλά δεν μπόρεσε να κάνει τίποτα, δυσκολευόταν. Πήγε στην Ολλανδία, μαζί με τον άντρα της κι έκανε Αριστοφάνη, Αισχύλο γιατί δεν ξέρουν τον Βουτσά εκεί.\nΈκανε και αμερικανικές ταινίες, αλλά εκεί ο Βουτσάς δεν υπάρχει. Το «βάρος» του ονόματος είναι μεγάλο, ασήκωτο. Αν ο Φοίβος αποφασίσει να γίνει ηθοποιός, να πάει στο εξωτερικό, δεν θα τον αφήσω εδώ, γιατί δεν θα κάνει τίποτα. Δεν υπάρχει περίπτωση να κάνει», λέει ο ηθοποιός.\nΆκρως «λαικά»… στην Ιερά Οδό\nΟ Βασίλης Καρράς επιστρέφει στην Ιερά Οδό με τον Χρήστο Μενιδιάτη, τον Χρήστο Χολίδη, την Ειρήνη…\nΕλένη Ψυχούλη: «Η τηλεόραση είναι ο χώρος των φαντασμάτων. Τεράστια χείλη, παραμορφωμένες»\nΦέτος την απολαμβάνουμε σε ρόλο κριτή στο ΜasterChef Junior. Η Ελένη Ψυχούλη γίνεται ένα τα παιδιά…\nΒίκυ Σταυροπούλου- Χρήστος Χατζηπαναγιώτης: Γυμνοί στην αφίσα\nΣτις 26 Οκτωβρίου δώδεκα «Πουλιά στον αέρα», όσοι και οι ηθοποιοί της παράστασης, απογειώνονται από το…\n«Έχω κάνει διαθήκη από 20 χρονών αλλά την έχω αλλάξει πολλές φορές»\nΝτύθηκε νύφη μια φορά κι αυτό για χάρη της μητέρας της. Η Σάσα Μανέττα σε συνέντευξή…\nΥπόθεση Κασόγκι: Οι ΗΠΑ δίνουν χρόνο στο Ριάντ αλλά ρίχνουν… άκυρο.\nBrexit: Χωρίς ικανοποιητική πρόοδο η επίτευξη συμφωνίας λέει ο Τουσκ\n“Ο Καμμένος βαράει τα νταούλια και ο Τσίπρας χορεύει….”\nΑΕΚ: Ζήτησε τη δικαίωση της. "Μας επεβλήθη η εσχάτη των ποινών χωρίς…"\nΠούτιν: Μιλάμε με Τραμπ, με ακούει και θέλει να βελτιωθούν οι σχέσεις\nΚαιρός: Φθινοπωρινή και βροχερή η Παρασκευή – Αναλυτική πρόγνωση\nΚατηγορούν πασίγνωστο Τούρκο ποδοσφαιριστή για συμμετοχή στο πραξικόπημα κατά του Ερντογάν.


Ο ΕΡΝΤΟΓΑΝ ΠΡΟΕΙΔΟΠΟΙΕΙ ΓΙΑ Γ΄. ΠΑΓΚΟΣΜΙΟ ΠΟΛΕΜΟ!! :: ifonitispellas.gr\nΑΡΧΙΚΗ ΣΕΛΙΔΑ > Ο ΕΡΝΤΟΓΑΝ ΠΡΟΕΙΔΟΠΟΙΕΙ ΓΙΑ Γ΄. ΠΑΓΚΟΣΜΙΟ ΠΟΛΕΜΟ!!\nΟ ΕΡΝΤΟΓΑΝ ΠΡΟΕΙΔΟΠΟΙΕΙ ΓΙΑ Γ΄. ΠΑΓΚΟΣΜΙΟ ΠΟΛΕΜΟ!!\nΑναρτήθηκε την 15-3-2018/18:11


Ο Νικόλας Παπαδόπουλος "μένει σπίτι"... και αφηγείται στα παιδιά.\nΟ Νικόλας Παπαδόπουλος "μένει σπίτι"... και αφηγείται στα παιδιά.\tFeatured\nΓράφει η Μύρια Πολυδώρου\nΑπό παιδιά μας άρεσαν τα παραμύθια ήταν η πιο γλυκιά συνήθεια της μαμάς μας και έχουμε όμορφες αναμνήσεις από αυτή.\nΑναμφισβήτητα, τα παραμύθια παίζουν σημαντικό ρόλο στην ψυχική ισορροπία των παιδιών.\nΜέρα από το παραμύθι το παιδί έχει την ευκαιρία να παλέψει με το "τέρας" και να το νικήσει, ενώ μπορεί να ταυτιστεί με τον ήρωα και την ιστορία και αν θελήσει ακόμα και να την αλλάξει.\nΤώρα, που τα παιδιά μας βρίσκονται στο σπίτι εξαιτίας της πανδημίας είναι μία ευκαιρία να πλουτίσουμε τον ψυχισμό τους.\nΘα ήταν ωραίο λοιπόν να αδράξουμε αυτή την ευκαιρία και να διαβάσουμε ιστορίες και παραμύθια στα παιδιά ως μέρος της ψυχαγωγίας και της διαπαιδαγώγησης τους. Άλλωστε, όπως ο Άλμπερτ Αϊνστάιν υποστήριξε, "αν θέλετε το παιδί σας να γίνει έξυπνο διαβάστε το παραμύθια, αν θέλετε να γίνει πιο έξυπνο διαβάστε τα περισσότερα παραμύθια".\nΓνωρίζοντας λοιπόν, τη σημαντικότητα του παραμυθιού στη ζωή των παιδιών, το "Μουσείο Παραμυθιού" ξαναζωντανεύει μεταφέροντας στα παιδιά τις πιο όμορφες ιστορίες παραμυθιών υπό την αφήγηση αγαπημένων προσώπων.\nΤην εξαιρετική αυτή πρωτοβουλία ανέλαβε η Βίκυ Μπαλωμένου, Διευθύντρια του "Μουσείου παραμυθιού", με τη στήριξη του Άλφα Κύπρου.\nΗ αφήγηση θα γίνεται διαδικτυακά και είναι αφιερωμένη στα παιδιά που είναι αυτοπεριορισμένα λόγω της πανδημίας.\nΣήμερα Δευτέρα, 23 Μαρτίου, στις 4:00 μ.μ. από τη σελίδα του Facebook του Μουσείου παραμυθιού, ο πρόεδρος του Δημοκρατικού Κόμματος Νικόλας Παπαδόπουλος αφηγείται το αγαπημένο του παραμύθι στα παιδιά.\nΚαθίστε τώρα αναπαυτικά το παραμύθι αρχινά...\nMore in this category: « Τι είναι η πανδημία;\tΣταθεροποιήθηκαν οι ανάγκες αίματος - Ο κόσμος να συνεχίσει την αιμοδοσία »


Ξενοδοχεία - Thasos - Ξενοδοχείο Όστρια\nΚαλωσήρθατε στο ξενοδοχείο Όστρια, που βρίσκεται στη Σκάλα Ποταμιάς της Θάσου και απέχει απο την παραλία 30 μέτρα.Το ΄Οστρια μπορεί να γίνει το ορμητήριο σας για να εξερευνήσετε ένα από τα ομορφότερα νησιά του Β. Αιγαίου τη Σμαραγδένια Θάσο, που συνδυάζει το πράσινο με το γαλάζιο.\nΕδώ , είμαστε έτοιμοι να σας προσφέρουμε ησυχία και άνεση σ' ένα φιλικό και ευχάριστο περιβάλλον.\nΜπορείτε να απολαύσετε στιγμές χαλάρωσής στο καταπράσινο κήπο μας και μόλις 30 μέτρα από την εκπληκτική παραλία της Xρυσής Aμμουδιάς . Μια ανάσα ξένοιαστων διακοπών έξω από τους έντονους ρυθμούς της καθημερινότητας.\nΤο ξενοδοχείο ΟΣΤΡΙΑ είναι μια οικογενειακή επιχείρηση που ανήκει στις αδερφές Μοσχόβη.\nΒρίσκεται σε ένα άνετο και καταπράσινο περιβάλλον στη Σκάλα Ποταμιάς. Έχει θέα το βουνό και τη θάλασσα. Απέχει από τη παραλία 30 μ. και επίσης λίγα μόλις μέτρα από το κέντρο του χωριού.\nΑποτελείται από 5 διαμερίσματα και 6 στούντιο στα οποία υπάρχει ζεστό νερό όλο το εικοσιτετράωρο.\nΜπορείτε να απολαύσετε τη διαμονή σας στους φιλικούς χώρους μας και στο καταπράσινο κήπο μας.\nΤο κάθε διαμέρισμα έχει ένα υπνοδωμάτιο, μία σαλοκουζίνα, μπάνιο, τηλεόραση και κλιματισμό,wi-fi internet και στεγνωτήρας μαλλιων.\n΄Ολα τα διαμερίσματα έχουν εκπληκτική θέα στο βουνό και στη θάλασσα. Ιδανικός τόπος διαμονής για παρέες , ζευγάρια και οικογένειες.\nΤο κάθε ένα από τα πλήρως ανακαινισμένα studios έχουν ένα διπλό κρεβάτι , μια άνετη πολυθρόνα κρεβάτι-συνήθως για ένα παΐδι-, πλήρη κουζίνα, μπάνιο, στεγνωτήρα μαλλιών, τηλεόραση, κλιματισμό, ασύρματο ιντερνέτ.\nΌλα τα δωμάτια έχουν πρόσβαση στον καταπράσινο κήπο μας. .\nΗ Σκάλα Ποταμιάς είναι ένα χωριό στο οποίο κυριαρχεί το πράσινο και το γαλάζιο, η θάλασσα και το βουνό , η φύση .΄Ολη αυτή η θέα δίνει την εικόνα της απόλυτης αρμονίας και ηρεμίας σε συνδυασμό όμως με μια έντονη ζωή . Ιδιαίτερα τους καλοκαιρινούς μήνες το χωρίο παίρνει ζωή. Καθημερινά το επισκέπτονται αμέτρητοι παραθεριστές είτε από την Ελλάδα είτε από το εξωτερικό για να περάσουν τις διακοπές τους.\nΣτο κεντρικό δρόμο της Ποταμιάς υπάρχουν πολλά μπαράκια ,καφέ, ταβέρνες, εστιατόρια . Ο καθένας μπορεί να επιλέξει το τρόπο διασκέδασης που του ταιριάζει . Ο επισκέπτης μπορεί να απολαύσει τις παραδοσιακές λιχουδιές και μετά να ξεφαντώσει στα μπαρ και στα νυχτερινά κέντρα\n+30 25930 61953


Πού Κρύβεται το Λίπος; | Υγεία & Ομορφιά\nΤο ήξερες ότι παστέλι που τρως έχει 30% λιπαρά;\nΗ αγαπημένη σου γραβιέρα το ίδιο ή και περισσότερο;\nΑρκετά τρόφιμα που πολύ αθώα καταναλώνεις, ενίοτε χωρίς φειδώ, έχουν μέσα τους «κρυμμένα» λιπαρά που δεν περίμενες.\nΒέβαια, πρέπει να σου πω ότι δεν είναι μόνο η ποσότητα των λιπαρών που ενδιαφέρει, αλλά και το είδος τους.\nΌλα τα λιπαρά θα σου δώσουν 9 θερμίδες / γρ. λίπους, αλλά τα λεγόμενα «κορεσμένα» λιπαρά, τα οποία βρίσκονται κυρίως στα ζωικά προϊόντα, επιβαρύνουν περισσότερο την υγεία της καρδιάς και των αγγείων.\nΣε κάθε περίπτωση, αν δείξεις λίγη προσοχή και μάθεις τι τρως, μπορείς επωφεληθείς απ’ όλες τις τροφές.\nΕύλογα θα σου έχει δημιουργηθεί η απορία «ποια είναι εκείνα τα τρόφιμα που ίσως δεν αντιλαμβάνομαι ότι μου προσφέρουν λιπαρά;».\nΘα αναφερθώ σε ορισμένα τρόφιμα που θεωρώ βασικά, αλλά να ξέρεις ότι «κρυμμένα» λιπαρά μπορεί να συναντήσεις και στα πιο απίθανα τρόφιμα.\nΞηροί καρποί: Μπορεί η υφή τους να είναι «αμυλώδης», αλλά σε πληροφορώ ότι οι πολύτιμες αυτές τροφές ανήκουν στην ομάδα των λιπαρών!\nΑποτελούνται κατά 50-60% από λιπαρά.\nΤυριά: Τα περισσότερα παραδοσιακά ελληνικά τυριά έχουν αρκετά λιπαρά (συνήθως 25 – 40%).\nΑν θες να ψωνίσεις έξυπνα, να θυμάσαι ότι, με ελάχιστες εξαιρέσεις (π.χ. μανούρι), τα λευκά φρέσκα τυριά είναι συνήθως πιο «άπαχα» από τα κίτρινα ή τα πιο ώριμα.\nΤο κίτρινο τυρί χαμηλών λιπαρών, μόνο 10% λιπαρά, αλλά με όλη την γεύση του κίτρινου τυριού αποτελεί μία καλή επιλογή για την αποφυγή πολλών θερμίδων και λιπαρών ακόμα και σε σχέση με πολλά λευκά τυριά.\nΠίτες: Όλες οι πίτες, είτε το φύλλο τους είναι σφολιάτα, είτε παραδοσιακό, είτε κουρού, χρησιμοποιούν αρκετή ποσότητα λαδιού για να ψηθούν ωραία και να αποκτήσουν τη χαρακτηριστική, λαχταριστή υφή τους.\nΥπολόγιζε ότι έχουν περίπου 25% λιπαρά.\nΕλιές: Ίσως το ήξερες, ίσως όχι. Αλλά, ναι!\nΟι ελιές που σ’ αρέσει να βάζεις στον ντάκο σου ή να τρως συνοδευτικά με τα γεύματά σου, σου δίνουν και λιπαρά και θερμίδες!\nΈχουν 20-40% λιπαρά ανάλογα με την ποικιλία και τον τρόπο παρασκευής τους (αποξήρανση, διατήρηση σε άλμη κ.λπ.).\nΜπιφτέκια λαχανικών / φαλάφελ: Είναι νόστιμα, δεν θα διαφωνήσω!\nΕκτός από τις πρώτες ύλες και τα μπαχαρικά που μπορεί να τα απογειώνουν, τα «ζυμωμένα» λαχανικά συνήθως ψήνονται ή τηγανίζονται σε λάδι, προσθέτοντας λιπαρά σε μια ομάδα τροφίμων που δεν έχει από μόνη της.\nΤαχίνι: Η πρώτη ύλη του ταχινιού είναι το σουσάμι, το οποίο ανήκει επίσης στην κατηγορία των ξηρών καρπών και των σπόρων.\nΕίναι αναμφισβήτητα μια υγιεινή επιλογή, λόγω των ακόρεστων λιπαρών που περιέχει, αλλά δεν παύει να «κρύβει» λιπαρά. Από ταχίνι φτιάχνεται και ο μακεδονικός χαλβάς.\nΑβοκάντο: Το αβοκάντο είναι ένα εξωτικό «φρούτο» που δίνει ξεχωριστή γεύση στις σαλάτες σου.\nΠροσοχή όμως! Αν και χαρακτηρίζεται φρούτο, περιέχει 15% λιπαρά.\nΠαξιμάδια: Σε αντίθεση με τις φρυγανιές, πολλά παραδοσιακά παξιμάδια, όπως π.χ. τα παξιμάδια τύπου Κυθήρων, παρασκευάζονται με λάδι.\nΜπορείς συνήθως να τα διακρίνεις από την πιο «μπισκοτένια» υφή τους.\nΜπορείς να συνεχίσεις να απολαμβάνεις να αγαπημένα σου τρόφιμα αλλά η διαφορά είναι πως τώρα ξέρεις τι ακριβώς σου προσφέρουν. Έτσι, θα μπορέσεις να κάνεις πιο «σοφές» επιλογές στο πλαίσιο του εβδομαδιαίου σου διαιτολογίου.\nΜαίρη Μιχελή, Διαιτολόγος – Διατροφολόγος, MSc, www.mednutrition.gr\nΤρανς Λιπαρά – Ποιες Τροφές Πρέπει Οπωσδήποτε να Αποφεύγετε\nBάνα Νικολαίδου 04/07/2021 02/07/2021


Εισαγγελική έρευνα για τα χαμένα τοξικά απόβλητα\nΤο θέμα έφερε στη δημοσιότητα πριν λίγες ημέρες το ιταλικό περιοδικό «Pianetta Italia» για να δώσει συνέχεια η εφημερίδα «Ρόμα», μέσα τα οποία επικαλούνται αλβανικά ΜΜΕ.\nΕπικαλούμενη η εφημερίδα την ιταλική υπηρεσία της αντιμάφια της Καλαβρίας, αναφέρει ότι στην υπόθεση αυτή διαπιστώνεται το ενδιαφέρον της εγκληματικής οργάνωσης Ντραγκέτα.\nΤον Σεπτέμβριο του 2016, η κυβέρνηση των σοσιαλιστών ψήφισε στη Βουλή τον νόμο για την εισαγωγή και ανακύκλωση αποβλήτων από τις δυτικές χώρες. Ο νόμος ερχόταν σε πλήρη αντίθεση με τις προεκλογικές δεσμεύσεις του ίδιου του πρωθυπουργού Έντι Ράμα. Όπως είναι γνωστό, η πρώτη απόφαση του Ράμα ως πρωθυπουργού, το 2013, ήταν η κατάργηση σχετικού νόμου που είχε ψηφίσει η σημερινή αντιπολίτευση.\nΤης ψήφισης του νόμου των σοσιαλιστών, προηγήθηκαν ιδρύσεις εταιριών για την εισαγωγή, ανακύκλωση και επεξεργασία αποβλήτων από το εξωτερικό, γεγονός που προκάλεσε τη σφοδρή αντίδραση της αντιπολίτευσης.


Πρώτη καταχώρηση: Τρίτη, 15 Ιουνίου 2021, 02:01\nΗ Ιρίνα Σάικ (Irina Shayk), είναι ένα από τα πιο όμορφα και πετυχημένα μοντέλα στον κόσμο.\n«Το μόνο που ήθελα ήταν να κάνω μια, δύο φωτογραφήσεις σε καταλόγους για να στέλνω λεφτά στο σπίτι. Δεν μιλούσα καθόλου αγγλικά» σχολιάζει η Ιρίνα στην αρχή της καριέρας της, και συνεχίζει. «Στο Παρίσι έμενα σε ένα μικρό διαμέρισμα με άλλα κορίτσια. Είχα μόλις 40 ευρώ στη διάθεση μου την εβδομάδα». Γι' αυτό ζήτησε από το πρακτορείο της να της στείλει «κάπου αλλού», επειδή έπρεπε να βγάλει περισσότερα χρήματα. Οι αναλογίες του μοντέλου -την οδήγησαν να γίνει το πρώτο ρωσικό αστέρι του «Sports Illustrated», και ο Ρικάρντο Τίσι ήταν ο πρώτος σχεδιαστής που την έβαλε στο κόσμο της υψηλής ραπτικής. «Ο Ρικάρντο ήταν ο πρώτος σχεδιαστής που με ξεχώρισε και με πρότεινε για μια μεγάλη επίδειξη μόδας σε πασαρέλα πριν από πολλά χρόνια. Δεν μπορούσα να ξεπεράσω πόσο άνετος, αστείος και χαμηλών τόνων ήταν. Αμέσως γίναμε φίλοι», είπε η Σάικ στο περιοδικό People.\nΤελευταία ενημέρωση: Τρίτη, 15 Ιουνίου 2021, 02:03\nΧαρδαλιάς: Θα πρέπει και οι επιχειρήσεις και όλοι να πάρουν συγκεκριμένα μέτρα για τον καύσωνα\nΕΤΕ: Διανέμει μέρισμα και δεν προχωρά σε αύξηση κεφαλαίου - Νέος πρόεδρος ο Γκ. Γαρδούβελης


Ασφαλιστικό, Φορολογικό, Χρέος: Μια Συνολική Πρόταση - Dianeosis\nPhotography: amelie-a / Flickr\nΗ νέα έρευνα της διαΝΕΟσις είναι μια τριπλή μελέτη για την αντιμετώπιση τριών από τα πέντε σημαντικότερα προβλήματα-"δράκους" που εμποδίζουν την ανάπτυξη: Το γιγάντιο χρέος, το υπό κατάρρευση ασφαλιστικό σύστημα και το δυσλειτουργικό φορολογικό σύστημα. Οι Νίκος Χριστοδουλάκης, Μιλτιάδης Νεκτάριος και Χάρης Θεοχάρης αντίστοιχα, καταθέτουν μια νέα, ολοκληρωμένη πρόταση πολιτικής.\n"Επανεκκίνηση της Ελληνής Οικονομίας" - Κατεβάστε τη μελέτη σε PDF\nνάμεσα στα πολλά και σημαντικά προβλήματα που αντιμετωπίζει η ελληνική οικονομία, υπάρχουν κάποια τα οποία μπορεί κάποιος να θεωρήσει σοβαρότερα από άλλα. Κάποια από τα προβλήματα είναι, δε, και πιο επείγοντα από τα υπόλοιπα. Μερικά συγκεκριμένα προβλήματα, όμως, είναι τόσο μεγάλα, τόσο κρίσιμα, τόσο επείγοντα και ταυτόχρονα τόσο περίπλοκα και δύσκολα, που αποτελούν μια εντελώς άλλη, ξεχωριστή, διακριτή κατηγορία. Χωρίς την επίλυσή τους -έστω, σε ικανοποιητικό βαθμό- κανείς δεν μπορεί να περιμένει η ελληνική οικονομία να μπει σε τροχιά βιώσιμης ανάπτυξης.\nΕίναι πέντε, και τα αποκαλούμε "δράκους".\nΟι "πέντε δράκοι" που κρατούν φυλακισμένη την ελληνική οικονομία και εμποδίζουν την ανάπτυξη είναι το δυσβάσταχτο χρέος, το προβληματικό ασφαλιστικό σύστημα, το αναποτελεσματικό φορολογικό σύστημα, η καθυστέρηση στην απονομή της δικαιοσύνης και το διπλό πρόβλημα της πολυνομίας/κακονομίας. Η διαΝΕΟσις, που έχει στον πυρήνα της δραστηριότητάς της τη διατύπωση προτάσεων για την αντιμετώπιση όλων των προβλημάτων που εμποδίζουν την οικονομική ανάπτυξη της χώρας μας, έχει ήδη ξεκινήσει την συζήτηση για την αντιμετώπιση κάθε ενός από τους "δράκους". Έχουμε δημοσιεύσει μια έρευνα για την καταπολέμηση της φοροδιαφυγής, ένα βιβλίο για την Πολυνομία και την Κακονομία στην Ελλάδα, ενώ ετοιμάζονται εκδηλώσεις, συζητήσεις και έρευνες για παρεμβάσεις στο φορολογικό σύστημα, για τη χρήση του πλαστικού χρήματος και για μια πιο ορθολογική και αποτελεσματική λειτουργία του δικαστικού συστήματος, που θα δημοσιεύονται σταδιακά μέχρι το τέλος του 2018.\nΣήμερα, όμως, δημοσιεύουμε μια άλλη, τριπλή συνδυαστική πρόταση για την καταπολέμηση τριών από τους πέντε "δράκους". Ο καθηγητής Οικονομικής Ανάλυσης στο ΟΠΑ και πρώην Υπουργός Νίκος Χριστοδουλάκης, ο καθηγητής ασφαλιστικής επιστήμης στο Πανεπιστήμιο Πειραιώς Μιλτιάδης Νεκτάριος και ο ανεξάρτητος βουλευτής και πρώην ΓΓΠΣ και ΓΓΔΕ Χάρης Θεοχάρης, μαζί με τους Χρήστο Αξιόγλου, Παύλο Κουρή και Γιώργο Συμεωνίδη ετοίμασαν μια κοινή μελέτη για την αντιμετώπιση του χρέους, τον εξορθολογισμό του ασφαλιστικού συστήματος και τον επανασχεδιασμό του φορολογικού συστήματος.\nΜπορείτε να διαβάσετε ολόκληρη τη μελέτη εδώ. Παρακάτω θα δούμε συνοπτικά μερικά από τα βασικά συμπεράσματα.\nΜετά από οκτώ χρόνια κρίσης, η ελληνική οικονομία δεν βρίσκεται σε καθόλου καλή κατάσταση. Κάποιοι δείκτες, βεβαίως, μοιάζουν πράγματι να βρίσκονται σε καλύτερο σημείο. Το δημοσιονομικό έλλειμμα, για παράδειγμα, περιορίστηκε δραματικά, ενώ το πρωτογενές έλλειμμα μετατράπηκε σε πλεόνασμα και το έλλειμμα στο ισοζύγιο τρεχουσών συναλλαγών σχεδόν εκμηδενίστηκε. Αλλά δεν χρειάζεται να μελετήσει κανείς πάρα πολύ προσεκτικά αυτούς τους δείκτες για να καταλάβει ότι δεν υποδεικνύουν μια υγιή οικονομία. Είναι οφθαλμοφανές πως το εξωτερικό ισοζύγιο βελτιώθηκε επειδή μειώθηκε η ζήτηση, όχι επειδή αυξήθηκαν οι εξαγωγές. Οι εξαγωγές παραμένουν καθηλωμένες, παρ’ όλη τη δραματική μείωση του μισθολογικού κόστους τα τελευταία χρόνια (μέχρι το 2016 το κόστος εργασίας στη μεταποίηση μειώθηκε κατά 26,4%, αλλά οι εξαγωγές παραμένουν στάσιμες από το 2012). Όλα δείχνουν ότι στην περίπτωση που η οικονομία βελτιωθεί από κάποιους εξωγενείς ή πρόσκαιρους παράγοντες, τα ελλείμματα θα εκτοξευτούν και πάλι.\nΗ ελληνική κρίση από την αρχή της αντιμετωπίστηκε ως κρίση χρέους, τόσο στο εσωτερικό όσο και στο εξωτερικό της χώρας. Πράγματι, μετά από περίπου μια δεκαετία κατά την οποία το ελληνικό χρέος κυμαινόταν γύρω στο 100% του ΑΕΠ, το 2009 το χρέος εκτοξεύτηκε στο 127% του ΑΕΠ, πυροδοτώντας την κρίση. Και όλοι, τόσο οι ευρωπαϊκοί θεσμοί, το ΔΝΤ αλλά και οι ελληνικές κυβερνήσεις έσπευσαν να αντιμετωπίσουν αυτή την "κρίση χρέους". Μετά από οκτώ χρόνια "αντιμετώπισης", όμως, η οποία περιλάμβανε και μια σημαντική διαγραφή μέρους του, το χρέος της Ελλάδας βρίσκεται πλέον γύρω στο 180% του ΑΕΠ. Κι όχι μόνο επειδή αυξήθηκε το ονομαστικό χρέος της χώρας (που αυξήθηκε, λίγο), αλλά επειδή μειώθηκε πάρα πολύ το ΑΕΠ της. Οπωσδήποτε κάτι δεν πήγε και πολύ καλά στον σχεδιασμό των μέτρων αντιμετώπισης του προβλήματος.\nΟι ερευνητές (αλλά και πολλοί άλλοι ειδικοί) κρίνουν πως είναι είναι αρκετά προφανές ότι η κρίση θα έπρεπε από την αρχή να έχει θεωρηθεί περισσότερο ως κρίση ρευστότητας και λιγότερο ως κρίση χρέους. Τα μέτρα λιτότητας, τονίζουν, θα έπρεπε να είναι πιο ήπια ώστε να μην επιτρέψουν την οικονομία να βουλιάξει σε ένα φαύλο κύκλο ύφεσης, τραβώντας μαζί της τις τράπεζες, χιλιάδες επιχειρήσεις και εκατοντάδες επενδύσεις. Και δεν ήταν μόνο αυτή η συνέπεια. Μέσα σε αυτό το κλίμα διαρκούς και επώδυνης ύφεσης ήταν εξαιρετικά δύσκολο να εφαρμοστούν αποτελεσματικές μεταρρυθμίσεις, ενώ η μεγάλη διάρκεια της κρίσης οδήγησε σε μια τρομακτική απο-επένδυση, που συνίσταται στη συρρίκνωση της επιχειρηματικής δραστηριότητας, στη μαζική ανεργία και στη μετανάστευση μέρους του εργατικού δυναμικού.\nΣύμφωνα με τους συγγραφείς της μελέτης, για να αναστραφεί αυτή η πορεία δεν αρκεί να "βγούμε από τα μνημόνια". Πρέπει να αλλάξει η φυσιογνωμία της ελληνικής οικονομίας. Η συγκεκριμένη μελέτη επικεντρώνεται στους προαναφερθέντες τρεις "δράκους", τρεις τομείς πολιτικής που είναι εξαιρετικά κρίσιμοι και επηρεάζουν ο ένας τον άλλο.\nΤο ζήτημα του χρέους της Ελλάδας είναι πολυσυζητημένο, και δίκαια. Πρόκειται για ένα γιγάντιο εμπόδιο στην ανάπτυξη της οικονομίας, καθώς στερεί παραγωγικούς πόρους, επιβαρύνει κάθε αναπτυξιακή προσπάθεια και εντείνει το κλίμα αβεβαιότητας που επηρεάζει την επιχειρηματικότητα και τις επενδύσεις.\nΩστόσο, οι απόψεις και οι προσεγγίσεις για την αντιμετώπιση του προβλήματος ποικίλουν. Η Ευρωπαϊκή Επιτροπή και οι χώρες της ευρωζώνης έχουν διαφορετική άποψη από το Διεθνές Νομισματικό Ταμείο. Είναι το ελληνικό χρέος "βιώσιμο"; Σύμφωνα με ποια κριτήρια; Ποιος έχει δίκιο; Και τι πρέπει να γίνει για να αντιμετωπιστεί το πρόβλημα; Στην παρούσα μελέτη γίνεται μια χαρτογράφηση του ελληνικού χρέους σήμερα και μια απαρίθμηση των βασικών του χαρακτηριστικών, ώστε να γίνεται ξεκάθαρο το μέγεθος αλλά και η φύση του προβλήματος, καταρρίπτοντας στην πορεία και αρκετούς μύθους που εξακολουθούν να επιβιώνουν στον δημόσιο διάλογο.\nΣυγκεκριμένα, επισημαίνεται ότι η σύνθεση του ελληνικού χρέους είναι η εξής:\nΣε αυτούς χρωστάει η Ελλάδα. Το μεγαλύτερο μέρος των €326 δισ. του χρέους της κεντρικής κυβέρνησης οφείλεται στους Ευρωπαϊκούς θεσμούς, τα κράτη της ευρωζώνης και το ΔΝΤ, το επονομαζόμενο "επίσημο" χρέος που φτάνει τα €246 δισ. Το υπόλοιπο (έντοκα γραμμάτια, repos και τα κρατικά ομόλογα) είναι σχετικά μικρότερα ποσά, τα οποία για διάφορους λόγους (που εξηγεί και η μελέτη) δεν μπορούν να πειραχτούν. Οπότε οποιαδήποτε απόπειρα "ελάφρυνσης" του γιγάντιου ελληνικού χρέους θα έπρεπε μοιραία να γίνει στο "επίσημο" χρέος. Για οποιονδήποτε θέλει να συζητήσει αυτό το ενδεχόμενο, είναι χρήσιμο να γίνουν αντιληπτά τα εξής δεδομένα.\nΜονομερείς "διαγραφές" ή άλλες ενέργειες σε αυτό το χρέος φυσικά θα είχαν δραματικές συνέπειες στην αξιοπιστία της χώρας και, κατ’ επέκταση, στην ελληνική οικονομική και κοινωνική πραγματικότητα για πολλές δεκαετίες. Ενδεικτικά αναφέρουμε ότι την τελευταία φορά που η Ελλάδα κήρυξε μονομερή χρεοκοπία (το 1933) έμεινε εκτός αγορών για 65 χρόνια. Μόλις το 1998 άρχισε να δανείζεται ξανά στο δικό της νόμισμα από το εξωτερικό. Αλλά και μια "συναινετική" διαγραφή δεν είναι πιο εύκολη υπόθεση, καθώς ένα τέτοιο ενδεχόμενο ασφαλώς θα προϋπέθετε άλλο ένα εκτεταμένο πρόγραμμα λιτότητας και εποπτείας της ελληνικής οικονομίας για ακόμα περισσότερα χρόνια.\nΩστόσο, αυτό δεν σημαίνει ότι δεν μπορεί ή δεν πρέπει να γίνει τίποτε στο θέμα του χρέους. Ίσα ίσα, το ελληνικό χρέος έχει κάποια χαρακτηριστικά που το καθιστούν προβληματικό και επιβάλλουν παρεμβάσεις. Συγκεκριμένα:\nΗ ονομαστική αξία του χρέους είναι πολύ υψηλή.\nΤο ύψος των τόκων και των χρεολυσίων παραμένει αρκετά πάνω από το 15% του ΑΕΠ, ένα από τα κριτήρια που χρησιμοποιούνται για να κριθεί το αν ένα χρέος είναι βιώσιμο. Σύμφωνα με τις εκτιμήσεις, αυτό το ποσοστό θα συνεχίσει να παραμένει υψηλότερο και την επόμενη δεκαετία.\nΤο χρέος προς την ΕΚΤ και το ΔΝΤ (και, σε μικρότερο βαθμό, και το χρέος προς τα κράτη-μέλη της ευρωζώνης) έχει υψηλότερα κυμαινόμενα επιτόκια από το χρέος προς τον ΕSM.\nΟι υποχρεώσεις αποπληρωμής του χρέους αλλάζουν από χρόνο σε χρόνο. Κάποιες χρονιές το ύψος των υποχρεώσεων είναι εξαιρετικά υψηλό. Το 2019, για παράδειγμα, οι ανάγκες αποπληρωμών φτάνουν τα 14 δισ.\nΤαυτόχρονα, όμως, σε γενικές γραμμές οι όροι εξυπηρέτησης αυτού του χρέους είναι εξαιρετικά ευνοϊκοί. Η χώρα μας δαπανά περί το 3% του ΑΕΠ της κάθε χρόνο για την εξυπηρέτηση αυτού του χρέους, ένα ποσοστό μόνο κατά μία μονάδα υψηλότερο από τον μέσο όρο της ευρωζώνης. Αυτό οφείλεται στο ότι το επιτόκιο των δανείων του ESM (που είναι και το μεγαλύτερο μέρος του χρέους) είναι εξαιρετικά χαμηλό.\nΜε αυτά ως δεδομένα, λοιπόν, πώς μπορεί να προχωρήσει η χώρα μας για να ελαφρύνει το βάρος και να εξασφαλίσει ότι η αποπληρωμή του χρέους δεν θα στραγγαλίζει την οικονομία της; Αφενός θα πρέπει να εξασφαλιστούν επαρκή πρωτογενή πλεονάσματα για να αποπληρώνονται οι υποχρεώσεις της κάθε χρόνο, και αφετέρου θα πρέπει να επηρεαστεί άμεσα ο παρονομαστής του λόγου χρέος προς ΑΕΠ: να αυξηθεί ραγδαία ο ρυθμός ανάπτυξης της ελληνικής οικονομίας και να αυξηθεί το ΑΕΠ της. Πρόκειται όμως για δύο στόχους αντίρροπους. Ο ένας δυσχεραίνει τον άλλον. Μάλιστα, το ότι το μεγαλύτερο μέρος του ελληνικού χρέους το κατέχουν ευρωπαϊκοί θεσμοί, κράτη-μέλη της ΕΕ και το ΔΝΤ, σημαίνει ότι η αποπληρωμή του με αυτό τον τρόπο, από τα πρωτογενή πλεονάσματα δηλαδή, συνιστά ουσιαστικά μια μεταβίβαση ρευστότητας από την Ελλάδα στο εξωτερικό, στραγγαλίζοντας κάθε προοπτική ανάπτυξης. Προς το παρόν, η συμφωνία της ελληνικής κυβέρνησης με τους πιστωτές ρίχνει όλο το βάρος στην πλευρά των πλεονασμάτων, και μάλιστα για πολλά χρόνια. Η μελέτη της διαΝΕΟσις προτείνει ένα άλλο μείγμα δημοσιονομικής πολιτικής.\nΜια τέτοια σημαντική παρέμβαση δεν θα μπορέσει να λειτουργήσει αποτελεσματικά και να πετύχει το στόχο της ανάπτυξης και της αύξησης του ΑΕΠ, χωρίς άλλες δύο, ταυτόχρονες, εξίσου σημαντικές μεταρρυθμίσεις: Την αναμόρφωση του ασφαλιστικού συστήματος και την απλοποίηση του φορολογικού συστήματος, με μείωση τόσο των ασφαλιστικών εισφορών όσο και των φορολογικών συντελεστών.\nΚατά την περίοδο 2010-2016 ο κύριος στόχος των ασφαλιστικών ρυθμίσεων φαίνεται πως ήταν η προστασία των παροχών προς τις απερχόμενες γενιές, με τη μεταφορά του κόστους στις επόμενες γενιές. Οι Έλληνες νέοι που εργάζονται αμείβονται με χαμηλούς μισθούς, πληρώνουν πολύ υψηλές εισφορές και αντιμετωπίζουν πρωτοφανή επίπεδα ανεργίας. Παράλληλα, το ασφαλιστικό μας σύστημα βρίθει ανισοτήτων. Υπάρχουν ομάδες ασφαλισμένων που απολαμβάνουν εξαιρετικά γενναιόδωρης κάλυψης -ακόμα και εν μέσω κρίσης- ενώ άλλες είναι σαφώς αδικημένες.\nΤο ελληνικό συνταξιοδοτικό σύστημα είναι αναδιανεμητικό, πράγμα που σημαίνει ότι οι σημερινοί συνταξιούχοι δεν εισπράττουν χρήματα που έχουν "επενδύσει" στο ασφαλιστικό σύστημα κατά το παρελθόν, αλλά αντίθετα εισπράττουν χρήματα που πληρώνει με τις εισφορές της η σημερινή γενιά των εργαζομένων. Ταυτόχρονα, ανάμεσα στο ύψος των εισφορών και το ύψος των συντάξεων υπάρχει μια γιγάντια απόσταση, ένα "αφανές χρέος", το οποίο ορίζεται ως η διαφορά των αναμενόμενων εσόδων (βάσει της τρέχουσας νομοθεσίας περί εισφορών) και των συντάξεων που προβλέπει η τρέχουσα νομοθεσία. Σύμφωνα με τους υπάρχοντες υπολογισμούς, πρόκειται για ένα χάσμα εκατοντάδων δισεκατομμυρίων ευρώ, σημαντικά υψηλότερο του δημόσιου χρέους. Αυτό έχει ως αποτέλεσμα σήμερα η Ελλάδα να έχει ασφαλιστικές εισφορές που είναι από τις υψηλότερες στην Ευρώπη, ακόμα και αυτές όμως να μην αρκούν για να χρηματοδοτήσουν το συνταξιοδοτικό σύστημα, με αποτέλεσμα το κράτος να το χρηματοδοτεί με το 40% των φορολογικών εσόδων (το ή 10% του ΑΕΠ, την ώρα που στην ΕΕ ο μέσος όρος είναι στο 2,5% του ΑΕΠ).\nΤην ίδια στιγμή, η δημογραφική πραγματικότητα στη χώρα μας, μαζί με την πρωτοφανή συρρίκνωση της οικονομικής δραστηριότητας κατά τη διάρκεια της κρίσης, έχουν οδηγήσει το σύστημα σε αδιέξοδο. Βλέπουμε ταυτόχρονα να μειώνονται τα έσοδα από εισφορές ανά εργαζόμενο (καθώς μειώνονται δραματικά οι μισθοί), να μειώνεται και ο αριθμός των εργαζομένων, άρα και των ασφαλισμένων που συνεισφέρουν, και παράλληλα να αυξάνεται η "μαύρη" οικονομία εξαιτίας της δραματικής αύξησης των εισφορών.\nΗ έρευνα διατυπώνει μία πρόταση που στοχεύει να αντιμετωπίσει και τα τρία φαινόμενα. Οι συγγραφείς τονίζουν ότι η διατήρηση των ασφαλιστικών εισφορών στα σημερινά πολύ υψηλά επίπεδα δεν μπορεί να επιτρέψει την καταπολέμηση της ανεργίας και την ανάπτυξη. Αντίθετα αποτελεί αντικίνητρο για την νόμιμη απασχόληση. Παράλληλα, πρέπει οπωσδήποτε να αυξηθεί η χρηματοοικονομική αποδοτικότητα των όποιων εισφορών μπαίνουν ακόμα στο σύστημα.\nΗ τρέχουσα νομοθεσία, η οποία προσπαθεί να αντιμετωπίσει τα παραπάνω προβλήματα "αναβάλλοντας" κατά μία έννοια την αντιμετώπιση του προβλήματος προς το μέλλον και προς άλλες πολιτικές ηγεσίες, ανακυκλώνει μια διαχρονική αδικία: τη διαφορετική αντιμετώπιση των σημερινών γενεών σε σχέση με τις επόμενες. Συγκεκριμένα, οι τρέχουσες γενιές συνταξιούχων λαμβάνουν συνολικά ποσοστά αναπλήρωσης κοντά στο 80% του βασικού μισθού που είχαν. Οι συνταξιούχοι του 2030, όμως, θα λαμβάνουν ποσοστό αναπλήρωσης περίπου 63%. Οι συνταξιούχοι του 2050 θα προσεγγίζουν με δυσκολία το 55%.\nΗ μεταρρύθμιση που προτείνεται έχει συγκεκριμένα χαρακτηριστικά. Όλοι οι ασφαλισμένοι θα υπάγονται πλέον σε ένα, ενιαίο κύριο ταμείο, σε ένα ενιαίο επικουρικό ταμείο, ενώ θα έχουν τη δυνατότητα να επιλέγουν να ασφαλιστούν και σε επαγγελματικά ταμεία ή να συμπληρώσουν την κάλυψή τους από ιδιωτικές ασφαλίσεις.\nΣυγκεκριμένα, η πρόταση προβλέπει τη μείωση των κύριων εισφορών από 20% του μισθού των εργαζομένων σε 12%. Η μείωση αυτή μπορεί να γίνει τόσο στις εργοδοτικές εισφορές, όσο και στις εισφορές των εργαζομένων, ανάλογα με τις προτεραιότητες του νομοθέτη. Τρέχοντας το μοντέλο συνδυαστικά με την πρόταση για το φορολογικό σύστημα, οι ερευνητές διαπίστωσαν πως αν καταργηθούν πλήρως οι εισφορές των εργαζομένων, η μείωση του αφορολόγητου ορίου στα 5680 ευρώ ετησίως, που έχει ήδη ψηφιστεί από την κυβέρνηση και πιθανότατα θα εφαρμοστεί από το 2019 (αλλιώς θα εφαρμοστεί από το 2020) δεν θα έχει καμία συνέπεια στα εισοδήματα χαμηλόμισθων, αγροτών και ελεύθερων επαγγελματιών. Ίσα ίσα, το διαθέσιμο εισόδημα των περισσότερων φορολογούμενων θα αυξηθεί αισθητά, ενισχύοντας τη ζήτηση. Αν η μείωση γίνει συνδυαστικά και στις εισφορές των εργαζομένων, αλλά και στις εισφορές των εργοδοτών, εκτιμάται ότι θα τονωθεί περισσότερο τη απασχόληση, μειώνοντας και το εργοδοτικό κόστος.\nΠαράλληλα, οι επικουρικές εισφορές παραμένουν σταθερές στο 7%, αλλά τα έσοδα από αυτές πλέον κατευθύνονται σε ένα κεφαλαιοποιητικό σύστημα χρηματοοικονομικής διαχείρισης με ιδιωτικά κριτήρια. Η συνολική μείωση των εισφορών, λοιπόν, είναι από 27% σε 19%. Δεν είναι μικρή, και δεν θα έχει μικρές συνέπειες: οι ερευνητές εκτιμούν ότι θα οδηγήσει στη δημιουργία 350.000 θέσεων εργασίας μέχρι το 2030, και θα μειώσει την ανεργία στο 7,1% μέσα σε μια δεκαετία.\nΑλλά η μείωση των συντελεστών είναι μόνο ένα μέρος της προτεινόμενης μεταρρύθμισης. Η μελέτη προδιαγράφει ένα ολοκληρωμένο Νέο Σύστημα Συντάξεων. Αυτό θα προβλέπει ίση μεταχείριση όλων των πολιτών, οι οποίοι θα υπάγονται σε ένα και μοναδικό ταμείο κύριων συντάξεων καθώς και σε ένα και μοναδικό ταμείο επικουρικών συντάξεων. Θα υπάρχει και η προαιρετική συμμετοχή στα ταμεία επαγγελματικής ασφάλισης που θα συγκροτούν οι εργαζόμενοι σε συνεργασία με τους εργοδότες.\nΤο ταμείο κύριων συντάξεων θα αποδίδει ένα ποσοστό αναπλήρωσης 27-30% σε όλους τους ασφαλισμένους (μισθωτούς, αυτοαπασχολούμενους, αγρότες, δημόσιους υπαλλήλους) των οποίων οι κύριες ασφαλιστικές εισφορές θα ανέρχονται, όπως είπαμε, στο 12% του εισοδήματός τους. Το σύστημα μακροπρόθεσμα δεν θα χρηματοδοτείται καθόλου από το κράτος.\nΤο ταμείο επικουρικών συντάξεων θα καλύπτει όλους τους εργαζομένους, οι οποίοι θα αποδίδουν σε αυτό εισφορές 7%. Θα είναι πλήρως κεφαλοποιημένο, και θα επενδύει τα αποθεματικά του με στόχο τις υψηλότερες δυνατές αποδόσεις. Με ετήσια απόδοση 3,5%, ένα τέτοιο ταμείο θα μπορεί να προσφέρει σε έναν ασφαλισμένο ποσοστό αναπλήρωσης 26% για έναν πλήρη εργασιακό βίο. Οι ασφαλισμένοι θα έχουν ωστόσο την δυνατότητα να μην ασφαλίζονται σε αυτό το ταμείο (και άρα να μην αποδίδουν το 7% του εισοδήματός τους) επιλέγοντας αντ’ αυτού ένα ταμείο επαγγελματικής ασφάλισης.\nΤα ταμεία επαγγελματικής ασφάλισης οργανώνονται και χρηματοδοτούνται από εργοδότες και εργαζομένους, και η συμμετοχή σε αυτά είναι προαιρετική. Ένα ποσοστό εισφορών 4%-5% (από εργοδότες και εργαζόμενους) σε ένα τέτοιο ταμείο θα μπορούσε να εξασφαλίζει ποσοστό αναπλήρωσης 20% για τους εργαζομένους.\nΤο παραπάνω σύστημα μπορεί να εξασφαλίζει επαρκή κάλυψη για όλους τους ασφαλισμένους. Όπως γίνεται σε όλες τις αναπτυγμένες οικονομίες, το κράτος θα εγγυάται ένα μέρος της συνταξιοδοτικής προστασίας (π.χ. ποσοστό αναπλήρωσης 55% από το κύριο και το επικουρικό ταμείο) και το υπόλοιπο (περίπου 20%, για να εξασφαλιστεί μια άνετη διαβίωση κατά την τρίτη ηλικία) θα καλύπτεται από τα προαιρετικά ταμεία επαγγελματικής ασφάλισης ή και από ιδιωτικά ασφαλιστικά προϊόντα που θα μπορούν να επιλέξουν οι ασφαλισμένοι. Η δε μείωση των ασφαλιστικών εισφορών σημαίνει ότι οι εργαζόμενοι θα βλέπουν μεγαλύτερο μέρος του μισθού τους να μένει στην τσέπη τους.\nΥπάρχουν, όμως, κι άλλα οφέλη. Κατά τη διάρκεια λειτουργίας του νέου συστήματος, το κράτος θα είναι αναγκασμένο να συνεχίσει να χρηματοδοτεί συντάξεις ασφαλισμένων πριν από το 1993. Η κρατική χρηματοδότηση αυτών των συντάξεων θα είναι αναγκαία μέχρι το 2045, το δε μεταβατικό στάδιο που την προβλέπει περιγράφεται αναλυτικά στη μελέτη. Το νέο σύστημα, όμως, είναι σχεδιασμένο ώστε να μην χρειάζεται καμία κρατική χρηματοδότηση (πλην των εισφορών για τους ανέργους, τη στρατιωτική θητεία, τη γονική φροντίδα κ.λπ.) σε βάθος χρόνου. Ταυτόχρονα, η μελέτη υπολογίζει πως η εξοικονόμηση που θα προκύψει από το τη χρηματοδότηση των επικουρικών συντάξεων με πλήρη κεφαλαιοποίηση θα δημιουργήσει αποθεματικά τουλάχιστον 50 δισ. ευρώ στην πρώτη δεκαετία λειτουργίας του συστήματος.\nΌλα αυτά συνθέτουν ένα ασφαλιστικό σύστημα που μοιάζει περισσότερο με τα συστήματα ανεπτυγμένων χωρών, παρ’ όλο που λαμβάνει υπ’ όψιν τις ιδιαιτερότητες της ελληνικής περίπτωσης, η οποία σε κάποια σημεία (όπως την επικουρική ασφάλιση με διανεμητικό σύστημα) αποτελεί παγκόσμια πρωτοτυπία. Η συγκεκριμένη πρόταση, δε, πατάει πάνω στους ισχύοντες νόμους και δεν απαιτεί κρατική χρηματοδότηση πέραν των συμφωνηθέντων στο τρίτο μνημόνιο.\nΑυτό το σημείο είναι σημαντικό. Αξίζει εδώ να σημειώσουμε ότι οι μεταρρυθμίσεις στο ασφαλιστικό σύστημα της χώρας είναι πάρα πολύ δύσκολη υπόθεση. Πρόκειται για κατ’ εξοχήν πεδίο πολιτικής διαμάχης, στο οποίο τα οργανωμένα συμφέροντα είναι πανίσχυρα και κατά κανόνα ακυρώνουν κάθε απόπειρα παρεμβάσεων. Είναι ενδιαφέρον πως η αντίδραση στις ασφαλιστικές μεταρρυθμίσεις αποτελεί καθολικό φαινόμενο, είτε η απόπειρα μεταρρύθμισης προέρχεται από συντηρητική κυβέρνηση (1958,1978, 2008) είτε από κεντροαριστερή κυβέρνηση (1965, 1998, 2001). Ακόμα και η στρατιωτική δικτατορία απέτυχε να περάσει ασφαλιστική μεταρρύθμιση στην Ελλάδα (1968). Η δουλειά του αρμόδιου υπουργού, δε, είναι εξαιρετικά δύσκολη. Από τους 30 Υπουργούς Εργασίας και Ασφαλίσεων που υπηρέτησαν από το 1981 ως το 2015, οι μισοί υπηρέτησαν για λιγότερο από ένα χρόνο, ενώ το 1/3 για λιγότερο από έξι μήνες.\nΌπως ισχύει και για το χρέος, κάθε παρέμβαση στο ασφαλιστικό σύστημα απαιτεί πολιτική βούληση και ένα βαθμό συναίνεσης σε ένα πολιτικό σύστημα που θα πρέπει να αναγνωρίσει ότι το τρέχον σύστημα δεν μπορεί να λειτουργήσει άλλο, και πως η διαρκής μετάθεση της ευθύνης "στους επόμενους" δεν μπορεί να αποτελεί πια πολιτική επιλογή.\nΤο ίδιο ισχύει και για το τρίτο και τελευταίο σκέλος της πρότασης αυτής, που αφορά στην αντιμετώπιση του τρίτου "δράκου".\n3. Το φορολογικό σύστημα\nΌπως πολλοί γνωρίζουν, το φορολογικό σύστημα στην Ελλάδα χαρακτηρίζεται από πολυπλοκότητα, πολύ υψηλούς συντελεστές και μεγάλη εξάρτηση από τους (πιο κοινωνικά “άδικους”) έμμεσους φόρους. Έχουμε τον πέμπτο υψηλότερο συντελεστή εισοδήματος νομικών προσώπων στην ευρωζώνη (29%), τον υψηλότερο ΦΠΑ (24%) και τον έκτο μεγαλύτερο φορολογικό συντελεστή φυσικών προσώπων για εισοδήματα άνω των €40.000 ετησίως σε ολόκληρη την ευρωζώνη (45%). Παρ’ όλο που οι συντελεστές είναι από τους υψηλότερους της ευρωζώνης, όμως, οι άμεσοι φόροι που εισπράττει το ελληνικό κράτος είναι χαμηλότεροι του μέσου όρου. Με τους υφιστάμενους συντελεστές τα έσοδα θα έπρεπε να είναι μεγαλύτερα κατά 11% του ΑΕΠ, δηλαδή περίπου €20 δισ. επιπλέον για το 2016. Μόνο από την είσπραξη του ΦΠΑ το κράτος χάνει €5 δισ. το χρόνο περίπου. Βεβαίως, δεν θα μπορούσε να ανακτήσει όλα αυτά τα έσοδα -καμία χώρα δεν καταφέρνει να έχει μηδαμινό "φορολογικό κενό". Αλλά αν η χώρα μας προσέγγιζε μόνο τον ευρωπαϊκό μέσο όρο ως προς το φορολογικό κενό, θα μπορούσε να καταγράφει έσοδα ύψους 5,4 δισ. το χρόνο επιπλέον.\nΑξίζει να σημειωθεί ότι από τότε που μπήκαμε στη ζώνη του ευρώ οι φορολογικοί συντελεστές για τους μισθωτούς στη χώρα μας έχουν μεταβληθεί 11 φορές. Παρ’ όλα αυτά, τα έσοδα παραμένουν σταθερά χαμηλότερα από τον ευρωπαϊκό μέσο όρο, πράγμα που σχετίζεται και με το ότι παραδοσιακά το αφορολόγητο όριο στην Ελλάδα είναι πολύ υψηλό. Σύμφωνα με στοιχεία της Eurostat, το 60% των μισθωτών, το 75% των ελεύθερων επαγγελματιών και το 92% των αγροτών δήλωναν εισοδήματα κάτω από το προηγούμενο αφορολόγητο όριο των 9.500 ευρώ. Σε σύγκριση με το όριο φτώχειας, η Ελλάδα παραμένει ακόμα και σήμερα η χώρα με το υψηλότερο αφορολόγητο όριο στην Ευρωπαϊκή Ένωση.\nΒεβαίως, τα αίτια της φοροδιαφυγής έχουν συζητηθεί και σε άλλες έρευνες. Το πολύ υψηλό ποσοστό αυτοαπασχολούμενων (34% της συνολικής απασχόλησης, έναντι 17% στην ΕΕ), το υψηλό ποσοστό υπαλλήλων σε πολύ μικρές επιχειρήσεις (59% των μισθωτών, έναντι 27% στην ΕΕ), η πολυνομία και η κακονομία, η ανεπαρκής τεχνολογική υποδομή, η υποστελέχωση των αρμόδιων υπηρεσιών, η φορολογική κουλτούρα αλλά και η πολυπλοκότητα του φορολογικού συστήματος συμβάλλουν αποφασιστικά στο πρόβλημα.\nΗ πρόταση της μελέτης περιγράφει ένα δραματικά απλούστερο φορολογικό σύστημα και ταυτόχρονη μείωση των συντελεστών. Η πρόταση μεταξύ άλλων προτείνει την αντικατάσταση των φοροαπαλλαγών με απευθείας ενισχύσεις από τον κρατικό προϋπολογισμό, ηλεκτρονική διασύνδεση των επιχειρήσεων για την άμεση απόδοση του ΦΠΑ, ενιαία είσπραξη φορολογικών και ασφαλιστικών εισφορών και άλλες θεσμικές αλλαγές στον φοροεισπρακτικό μηχανισμό του κράτους.\nΗ μελέτη προτείνει εναιαίο συντελεστή 20% επί των καθαρών κερδών για όλες τις επιχειρήσεις, προοδευτικό συντελεστή από 20% μέχρι 30% (για εισοδήματα άνω των 50.000) για τα φυσικά πρόσωπα, αντίστοιχο προοδευτικό συντελεστή για αυτοαπασχολούμενους και ατομικές επιχειρήσεις (το 30% εφαρμόζεται για καθαρά κέρδη άνω των 50.000 το χρόνο), ενιαίο συντελεστή 20% για όλα τα εισοδήματα από τόκους, μερίσματα, ενοίκια κλπ. και ενιαίο ΦΠΑ 20% (αντικαθιστά τους 24% και 13%) και χαμηλό 10% (αντικαθιστά το 6%).\nΗ μείωση φορολογικών συντελεστών για τις επιχειρήσεις δεν είναι κάτι πρωτοφανές ή ρηξικέλευθο. Το έκανε η Γερμανία την προηγούμενη δεκαετία (κατά 3 ποσοστιαίες μονάδες, αυξάνοντας παράλληλα το ΦΠΑ), το έκανε και η Ιαπωνία από το 2014. Στην περίπτωση της Ελλάδας υπάρχουν και άλλοι λόγοι που επιβάλλουν μια τέτοια κίνηση, όμως. Η ανάγκη αντιμετώπισης της “μαύρης”, αδήλωτης εργασίας, η καταπολέμηση των ανισοτήτων ανάμεσα σε εταιρείες διαφόρων νομικών μορφών αλλά και η ύπαρξη γειτονικών χωρών με πολύ χαμηλότερους φορολογικούς συντελεστές (Βουλγαρία, Κύπρος) είναι μερικοί από αυτούς.\nΜια τέτοια κίνηση θα είχε, βέβαια, συνέπειες στα έσοδα, αλλά όχι όσο μεγάλες θα φανταζόταν κανείς, κυρίως εξαιτίας της αυξημένης φορολογικής συμμόρφωσης. Η μελέτη υπολογίζει πως η μείωση του συντελεστή για τα νομικά πρόσωπα στο 20% θα δημιουργούσε απώλειες εσόδων κατά €700 εκατ. ευρώ ετησίως.\nΣτα φυσικά πρόσωπα, όπως είπαμε προτείνεται ενιαίος συντελεστής 20% μέχρι εισοδήματα ύψους 40.000 ευρώ ετησίως, με προοδευτική αύξηση μέχρι το 30% για εισοδήματα ύψους από 50.000 και πάνω, τόσο για τους μισθωτούς και συνταξιούχους, όσο και για αυτοπασχολούμενους. Μια τέτοια κλίμακα θα μειώσει τα έσοδα κατά €800 εκατ., αλλά η μείωση του αφορολόγητου (που έχει ήδη νομοθετηθεί, και στην πρόταση διατηρείται με τη μορφή έκπτωσης 1.250 ευρώ για εισοδήματα έως τα 20.000 ευρώ, και 100 ευρώ λιγότερα για κάθε 1000 επιπλέον εισοδήματος) θα αποφέρει επιπλέον 2,2 δισ. -άρα το καθαρό όφελος από τη μεταρρύθμιση αναμένεται στα €1,4 δισ.\nΑπό την άλλη, ο ενιαίος φόρος 20% σε ενοίκια και τόκους θα αποφέρει μια αύξηση εσόδων κατά €130 εκατ.\nΗ δε αναπροσαρμογή του ΦΠΑ (ο μέσος συντελεστής από 17,8% γίνεται 19,2%) υπολογίζεται ότι θα αποφέρει αύξηση των εσόδων της τάξης του 1,2 δισ. Αυτή η αύξηση θα επέτρεπε την κατάργηση μιας σειράς έμμεσων ή ειδικών φόρων (τέλη χαρτοσήμου, ειδικοί φόροι κατανάλωσης, τέλη επιτηδεύματος), ή την κατάργηση αντικειμενικών κριτηρίων στη φορολογία εισοδήματος.\nΗ πρόταση, δε, περιλαμβάνει και μια πρόβλεψη για μείωση του ΕΝΦΙΑ κατά €400 εκατ., η οποία θα μπορούσε να συνοδευτεί από τη μεταφορά μέρους των εσόδων προς (και της υποχρέωσης είσπραξης από) τους δήμους και τον προσδιορισμό του ύψους του φόρου στη βάση του υπαρκτού ή τεκμαρτού ενοικίου του ακινήτου.\nΣυνολικά, οι πόροι που εξοικονομούνται από την πρόταση θα μπορούσαν επιπλέον να καλύψουν πλήρως τις Υπηρεσίες Κοινής Ωφέλειας στα τιμολόγια του ηλεκτρικού ρεύματος, μια δαπάνη €740 εκατ. που μέχρι τώρα καλύπτεται από τον κρατικό προϋπολογισμό.\nΣτον παρακάτω πίνακα μπορείτε να δείτε μια αναλυτική καταγραφή των πόρων που εξοικονομούνται από τη συγκεκριμένη πρόταση, και πιθανούς τρόπους αξιοποίησης αυτών των €2 δισ.\nΗ συνολική πρόταση, όταν συνδυάζεται και με τη μείωση των ασφαλιστικών εισφορών που περιγράφηκε παραπάνω, οδηγεί στην αύξηση του διαθέσιμου εισοδήματος για τους μισθωτούς και τους αγρότες, και στην ελάττωση των κινήτρων των ελεύθερων επαγγελματιών για την απόκρυψη εισοδημάτων.\nΣτους παρακάτω πίνακες μπορείτε να δείτε μια σειρά από σενάρια για διαφορετικές κατηγορίες φορολογούμενων (μισθωτούς, αγρότες, ελεύθερους επαγγελματίες) με διαφορετικά εισοδήματα. Σε κάθε περίπτωση όλοι βγαίνουν σημαντικά ωφελημένοι από την υλοποίηση της συγκεκριμένης πρότασης.\nΠαράλληλα η συνολική πρόταση που παρουσιάζεται εδώ μειώνει το κόστος του επιχειρείν και το κόστος εργασίας για τις επιχειρήσεις, προωθεί την ανάπτυξη, ενισχύει την απασχόληση και τις επενδύσεις.\nΑυτός είναι και ο στόχος εν γένει ολόκληρης της μελέτης. Όχι μόνο να διατυπώσει ρεαλιστικές προτάσεις για τρία σημαντικά προβλήματα, αλλά να βρει τις υλοποιήσιμες προτάσεις που με μηδαμινό ή ελάχιστο δημοσιονομικό κόστος και χωρίς να αγνοούν την πραγματικότητα του ιδιόμορφου ελληνικού πολιτικού συστήματος, μπορούν να νικήσουν τρεις από τους "δράκους" που κρατούν την ανάπτυξη εγκλωβισμένη. Οι πόροι που εξασφαλίζονται από κάποιες από τις προτάσεις κατευθύνονται στις επενδύσεις, εξασφαλίζοντας τη μείωση του χρέους. Η απλοποίηση του ασφαλιστικού και του φορολογικού συστήματος διευκολύνουν το επιχειρείν, προωθούν την επενδυτική δραστηριότητα και τονώνουν την απασχόληση. Τα εισοδήματα των νοικοκυριών δεν στηρίζονται απλά, αυξάνονται. Με την υλοποίηση αυτών των προτάσεων, οι συνέπειες των υφεσιακών μέτρων που έχουν ήδη ψηφιστεί και θα υλοποιηθούν τα επόμενα χρόνια μειώνονται δραματικά ή και εκμηδενίζονται. Το συνταξιοδοτικό σύστημα γίνεται βιώσιμο και επιτελεί τη λειτουργία του και για τις νεότερες γενιές. Δημιουργείται προοπτική δραματικής μείωσης της ανεργίας μέχρι τα μέσα της επόμενης δεκαετίας.\nΑυτή η μελέτη, προφανώς, δεν αποτελεί το τέλος της συζήτησης όσον αφορά τους συγκεκριμένους "δράκους". Αποτελεί, αντίθετα, μια ιδανική αρχή. Η διαΝΕΟσις θα την συμπληρώσει με εκδηλώσεις και workshops πάνω σε αυτά τα θέματα, αλλά και με άλλες μελέτες πάνω σε αυτούς και τους υπόλοιπους "δράκους" στο κοντινό μέλλον. Το σημαντικότερο από όλα είναι να γίνει η κατανοητή η μεγάλη και άμεση ανάγκη για την αποτελεσματική καταπολέμηση αυτών των σημαντικών προβλημάτων. Χωρίς αυτή την αφετηρία, δεν πρόκειται να δούμε καμία βιώσιμη ανάπτυξη στη χώρα, και όλες οι θυσίες που έγιναν τα τελευταία, οδυνηρά χρόνια της κρίσης θα πάνε χαμένες.


Έχω μια αλλεργία καφέ; - Διαχείριση αλλεργιών\nΈχω μια αλλεργία καφέ;\nΑισθάνεστε συχνά μετά από κατανάλωση καφέ; Μπορεί να νομίζετε ότι είστε αλλεργικοί, αλλά οι πιθανότητες είναι κάτι άλλο. Μόνο το 4% των Αμερικανών έχουν τροφικές αλλεργίες. Οι περισσότεροι άνθρωποι αντιμετωπίζουν πιθανώς αυτό που ονομάζεται ευαισθησία στα τρόφιμα, που μπορεί να προκαλέσει παρόμοια συμπτώματα. Εδώ είναι τι πρέπει να ξέρετε εάν υποπτεύεστε ότι μπορεί να είστε αλλεργικοί ή ευαίσθητοι στον καφέ.\nΤα συμπτώματα μιας αλλεργικής αντίδρασης στον καφέ μπορεί να είναι σοβαρά. Μπορεί να επηρεάσει ένα ή περισσότερα από τα συστήματα του σώματός σας, όπως το κυκλοφορικό σύστημα, το πεπτικό σύστημα ή το αναπνευστικό σύστημα. Η αντίδρασή σας πιθανόν να συμβεί εντός δύο ωρών από την κατανάλωση καφέ, και μπορεί επίσης να επιδεινωθεί με την πάροδο του χρόνου.\nχλωμό ή μπλε δέρμα\nΖητήστε αμέσως ιατρική βοήθεια αν παρατηρήσετε κάποιο από αυτά τα σημεία, ειδικά εάν έχετε περισσότερα από ένα από αυτά τα συμπτώματα ταυτόχρονα. Σε σπάνιες περιπτώσεις μπορεί να εμφανιστεί αναφυλαξία. Αυτή η απειλητική για τη ζωή κατάσταση μπορεί να επηρεάσει ταυτόχρονα την αναπνοή, τον καρδιακό ρυθμό και την αρτηριακή σας πίεση.\nΗ ευαισθησία στον καφέ μπορεί να σας κάνει να αισθανθείτε άσχημα, αλλά συνήθως δεν θέτει σε κίνδυνο τη γενική υγεία σας. Για παράδειγμα, ο καφές μπορεί να κάνει τα καούρα και τα συμπτώματα παλινδρόμησης οξέος χειρότερα. Η καφεΐνη μπορεί να χαλαρώσει τον κατώτερο οισοφαγικό σφιγκτήρα σας, επιτρέποντας στο οξύ να ερεθίσει τον οισοφάγο σας.\nΜπορεί επίσης να έχετε δυσάρεστα συμπτώματα εάν πίνετε πολύ καφέ.\nαυξημένο κτύπο της καρδιάς\nΟι περισσότεροι άνθρωποι που αισθάνονται άρρωστοι μετά την κατανάλωση καφέ μπορεί να είναι ευαίσθητοι στην καφεΐνη. Οι γιατροί συστήνουν στους ενήλικες να περιορίζουν την κατανάλωση καφεΐνης σε 400 χιλιοστόγραμμα την ημέρα ή και λιγότερο. Αυτή είναι η ποσότητα της καφεΐνης σε περίπου τέσσερα φλυτζάνια καφέ. Περισσότερο από 500 έως 600 χιλιοστόγραμμα μπορεί να σας κάνει να νιώσετε ενοχλητικό ή να σας προσδώσουμε άλλες παρενέργειες. Οι άνθρωποι που δεν καταναλώνουν συνήθως μεγάλη ποσότητα καφεΐνης μπορεί να αισθάνονται ακόμη συμπτώματα μετά από να πιουν μόνο ένα φλιτζάνι.\nΕάν μόνο η καφεΐνη δεν σας κάνει να νιώθετε άρρωστος, μπορεί να έχετε αντίδραση από άλλα συστατικά του ποτού σας. Πάνω από το 90% των ανθρώπων που έχουν αλλεργίες στα τρόφιμα έχουν αντιδράσεις σε ένα από τα παρακάτω τρόφιμα:\nΤο γάλα ή η κρέμα γάλακτος που χρησιμοποιείτε μπορεί να προκαλούν τα συμπτώματά σας. Εάν πίνετε ένα ρόφημα καφέ με αρωματισμένα σιρόπια, ένα από τα συστατικά του σιροπιού μπορεί επίσης να προκαλέσει τα συμπτώματά σας. Σε περίπτωση αμφιβολίας, είναι καλύτερο να ρωτήσετε τι άλλο εκτός από τους κόκκους καφέ μπορεί να είναι μέσα στο βρασμό σας.\nΟι αλλεργίες με καφεΐνη είναι πολύ σπάνιες. Αλλεργικές αντιδράσεις παρατηρήθηκαν στους καφέδες, αλλά οι αντιδράσεις φαίνεται να ανταποκρίνονται στη σκόνη από πράσινους κόκκους καφέ, σε αντίθεση με την κατανάλωση ενός ποτού καφέ.\nΣε μια παλαιότερη μελέτη, οι επιστήμονες εξηγούν ότι υπάρχουν πολύ λίγες αναφορές για άτομα που είναι αλλεργικά στον καφέ. Ένας άντρας είχε συμπτώματα αναφυλαξίας μέσα σε 30 λεπτά από την κατανάλωση καφέ από την ηλικία των εννέα. Όταν τον εξέτασαν, η εξέταση αίματος ήταν θετική ως απόκριση στον καφέ με καφεΐνη και στην καφεΐνη. Αυτό μπορεί να υποδηλώνει ότι ήταν αλλεργικός στην καφεΐνη στον καφέ σε αντίθεση με τον ίδιο τον καφέ.\nΔιαφορετικά, δεν υπάρχουν πολλές πληροφορίες σχετικά με το πόσοι άνθρωποι μπορεί να έχουν αλλεργία ή ευαισθησία στον καφέ ή την καφεΐνη. Μια μικρή μελέτη δείχνει ότι οι άνδρες είναι πιο ευαίσθητοι στην καφεΐνη από ότι οι γυναίκες.\nΕλέγξτε προσεκτικά τις ετικέτες των αγαπημένων σας τροφίμων. Η καφεΐνη μπορεί να είναι σε άλλα τρόφιμα και ποτά όπως:\nμαύρα και πράσινα τσάγια\nσκόνη κακάο και σοκολάτα\nΟ τύπος καφέ που επιλέγετε μπορεί επίσης να επηρεάσει τον τρόπο με τον οποίο αντιδράτε στο ποτό.\nΓια παράδειγμα, μια καφέ με οκτώ ουγγιές περιέχει περίπου 94,8 χιλιοστόγραμμα καφεΐνης. Μία ουγκιά σερβιρίσματος εσπρέσο, από την άλλη πλευρά, συσκευάζει ένα εκπληκτικό 63,6 χιλιοστόγραμμα καφεΐνης. Αν επιλέξετε ένα διπλό πλάνο εσπρέσο, θα καταναλώσετε πάνω από 127 χιλιοστόγραμμα σε πολύ σύντομο χρονικό διάστημα. Ο σκοτεινότερος καβουρδισμένος καφές έχει συχνά λιγότερη καφεΐνη από τα ελαφρότερα ψητά. Όσο περισσότερο μαγειρεύονται τα φασόλια, τόσο περισσότερο καπνίζει το επίπεδο καφεΐνης.\nΔιαφορετικά, εάν γνωρίζετε ότι έχετε ευαισθησίες ή αλλεργίες σε συγκεκριμένα τρόφιμα, ρωτήστε το barista σας τι ακριβώς υπάρχει σε αυτό το φανταστικό αναμεμειγμένο ποτό. Ίσως να είστε καλύτερα να κολλήσετε με μαύρο καφέ και να αποφύγετε πιθανά αλλεργιογόνα σε σιρόπια, γάλατα και άλλα πρόσθετα.\nΑν νομίζετε ότι έχετε ευαισθησία στην καφεΐνη, δοκιμάστε να πιείτε λιγότερο καφέ ή να το κόψετε από τη διατροφή σας εντελώς. Επισκεφθείτε το γιατρό σας εάν τα συμπτώματά σας δεν βελτιωθούν ή εάν τα συμπτώματά σας επιδεινωθούν. Μπορεί να υπάρχει κάτι άλλο στη διατροφή σας ή σε άλλη ιατρική κατάσταση που χρειάζεται προσοχή.\nΟι άνθρωποι που ασχολούνται με την παλινδρόμηση οξέος μπορούν επίσης να πειραματιστούν με τον καφέ για να δουν πώς τα επηρεάζει. Μπορεί να προκαλέσει περισσότερη αναρροή σε μερικούς ανθρώπους. Μια μελέτη δείχνει ότι οι ελαφριές καβουρδισμένες καφέδες μπορεί να επιδεινώσουν τα συμπτώματα παλινδρόμησης οξέος περισσότερο από τα πιο σκούρα ψητά. Αυτό συμβαίνει επειδή τα σκοτεινότερα ψητά περιέχουν μια ουσία που μπορεί να εμποδίσει το στομάχι να παράγει περίσσεια οξέος. Αν δεν είστε σίγουροι για το αν ο καφές ενεργοποιεί την αναρροή σας, ρωτήστε το γιατρό σας.\nΜάθετε περισσότερα: Καφές και τσάι για το GERD "\nΑν είστε αλλεργικοί στον καφέ, τα σημεία αντίδρασης εμφανίζονται συνήθως εντός δύο ωρών από την επαφή με το αλλεργιογόνο. Η σοβαρότητα της αντίδρασης μπορεί να διαφέρει ανάλογα με την έκθεσή σας, γι 'αυτό είναι σημαντικό να αντιμετωπίζετε σοβαρά τις παρενέργειες.\nΤα συμπτώματα της αναφυλαξίας ποικίλλουν από την απλή αίσθηση περίεργο στις κυψέλες έως την καρδιακή ανακοπή. Τα συμπτώματα μπορεί να προχωρήσουν γρήγορα, γι 'αυτό αναζητήστε άμεση ιατρική φροντίδα.Εάν έχετε άλλες τροφικές αλλεργίες, ρωτήστε το γιατρό σας σχετικά με ένα στυλό επινεφρίνης, το οποίο μπορεί να σας βοηθήσει σε περίπτωση έκτακτης ανάγκης.\nΥπάρχουν λίγες πληροφορίες σχετικά με τις αλλεργίες στον καβουρδισμένο καφέ. Εάν έχετε συμπτώματα όπως ευερεθιστότητα ή διαταραχές στο στομάχι, μπορεί να έχετε μόνο ευαισθησία στον καφέ ή την καφεΐνη. Μπορεί να θέλετε να αποφύγετε ή να περιορίσετε τα τρόφιμα με καφεΐνη.\nΜια άλλη επιλογή είναι να δοκιμάσετε τα υποκατάστατα του καφέ ως μέρος του πρωταρχικού σας τελετουργικού. Εδώ είναι μερικά άλλα ζεστά ροφήματα που μπορεί να θέλετε να δοκιμάσετε:\nΤσάι από βότανα διατίθενται σε πολλές γεύσεις. Είναι ζεστά και ικανοποιητικά χωρίς την καφεΐνη.\nΟ Rooibos είναι ένας άλλος τύπος τσαγιού χωρίς καφεΐνη που έχει μια πιο τολμηρή γεύση.\nΤα ψητά τσάι καλαμποκιού, κριθαριού ή ρυζιού έχουν γήινη και στιβαρή γεύση χωρίς καφεΐνη.\nΟ λευκός καφές είναι ένα ποτό του Λιβάνου που γίνεται με ένα ποτήρι πορτοκαλί ανθισμένο νερό σε ένα φλιτζάνι βραστό νερό.\nGinger μέλι λεμόνι τονωτικό είναι ιδιαίτερα μεγάλη όταν έχετε ένα κρύο. Συνδυάστε ζεστό νερό, ψιλοκομμένη ρίζα πιπερόριζας, φρέσκο χυμό λεμονιού και μέλι.\nΟ καφές χωρίς καφεΐνη είναι μια άλλη επιλογή, αν και οι καφές αυτές περιέχουν ακόμη πέντε ή λιγότερα χιλιοστόγραμμα καφεΐνης ανά φλιτζάνι. Μπορεί να έχετε ακούσει ότι η διαδικασία αποκαφεϊνοποίησης χρησιμοποιεί ισχυρούς, καρκινογόνους διαλύτες. Οι σημερινές διαδικασίες είναι συνήθως ασφαλείς.\nSkatīties video: Jávri Lodge in Saariselka, Finland (Europe). The best of Jávri Lodge in Saariselka\nΒοήθεια Με Αλλεργίες © Copyright 2020 | Έχω μια αλλεργία καφέ;


Θεόδωρος Κατσανέβας: Θεσμοθετείται η κλοπή της δημόσιας περιουσίας από τους δανειστές και τους εδώ εντολοδόχους τους\nΤο Ταμείο όπου εκχωρείται τεράστια περιουσία του ελληνικού δημοσίου, θα διοικείται από πενταμελές εποπτικό συμβούλιο με Πρόεδρο και άλλο ένα μέλος που θα διορίσουν οι δανειστές και μέλη άλλους τρεις που θα διορίσει η ελληνική κυβέρνηση αλλά θα εγκρίνουν φυσικά οι δανειστές !\nΤο εποπτικό συμβούλιο θα διορίζει και το διοικητικό συμβούλιο του υπερταμείου, το οποίο θα εκτελεί τις αποφάσεις που θα λαμβάνονται στο εποπτικό συμβούλιο. Σε ότι αφορά τη δομή του, αυτό θα έχει ως «θυγατρικές» το σημερινό ΤΑΙΠΕΔ, το ΤΧΣ και τα ακίνητα του Δημοσίου. Παράλληλα, θα έχει υπό τον έλεγχό του και όλα τα δικαιώματα του Δημοσίου σε ΔΕΚΟ και δυνητικά και στα ασφαλιστικά ταμεία.\nΤο Ταμείο θα διαχειριστεί εκτιμώμενη περιουσία ύψους άνω των 50 δισ. σε βάθος 30ετίας. Άμεσα προβλέπεται να εισπράξει 6,2 δις από την με συνοπτικές διαδικασίες πώληση δημόσιων περιουσιακών στοιχείων του ΤΑΙΠΕΔ. Επι πλέον, στο υπερταμείο φαίνεται ότι θα καταλήξει και μέρος των περιουσιακών στοιχείων της ΔΕΗ μέσω μεταφοράς σε αυτό της ΑΔΜΗΕ, ολόκληρης ή του μεγαλύτερου μέρους της.\nΕπισημαίνεται εδώ ότι, πολύ λίγες έγκυρες πληροφορίες διαρρέουν ως προς την εκμετάλλευση της δημόσιας περιουσίας από το ταμείο, η οποία είναι αναμενόμενο να γίνει αντικείμενο παρα-εκμετάλλευσης από επιτήδειους λόγω των αδιαφανών διαδικασιών, της ταχύτητας και της υποχρεωτικότητα με την οποία διενεργούνται οι σχετικές συναλλαγές. Η όλη υπόθεση προσομοιάζει με την αρπαγή της δημόσιας περιουσίας των χωρών της πρώην Σοβιετικής Ένωσης από τους ολιγάρχες-κοράκια της εποχής εκείνης. Και έπεται συνέχεια εδώ στον ευρωπαράδεισό της Ελληνικής Μπανανίας όπου ζούμε.


Τετάρτη, 05 Αύγουστος 2020 19:46 | E-MAIL ΕΚΤΥΠΩΣΗ\nΠώς η διακοπή καπνίσματος σχετίζεται με την αύξηση βάρους και με ποιο τρόπο μπορούμε να το αποφύγουμε.\n«Μελέτες έχουν δείξει ότι τα άτομα που διέκοψαν το κάπνισμα, αύξησαν το βάρος τους κατά μέσο όρο 4-5 κιλά μέσα στα επόμενα χρόνια, με το μεγαλύτερο μέρος του βάρους αυτού να αυξάνεται κατά το πρώτο εξάμηνο. Επιπλέον, εκτιμάται ότι 10% των ατόμων που κόβουν το κάπνισμα αυξάνουν το βάρος τους κατά περίπου 15 κιλα», δηλώνει στο Πρακτορείο Fm η κλινική διαιτολόγος - διατροφολόγος Κωσταλένια Καλλιανιώτη. Πώς όμως η διακοπή καπνίσματος σχετίζεται με την αύξηση βάρους;\nΗ νικοτίνη στα τσιγάρα επιταχύνει τον μεταβολισμό μας, καθώς αυξάνει τις θερμίδες που δαπανά το σώμα μας κατά περίπου 10%, απαντά η κ. Καλλιανιώτη και επισημαίνει ότι κατ' εκτίμηση, ένας συστηματικός καπνιστής μπορεί να καίει 200-250 θερμίδες την ημέρα περισσότερες συγκριτικά με έναν μη καπνιστή. Άρα, όπως τονίζει η κ Καλλιανιώτη, η διακοπή του καπνίσματος μειώνει την ενεργειακή δαπάνη. Αν αναρωτιέστε πάντως γιατί ανοίγει η όρεξη, σύμφωνα με την ειδικό, αυτό συμβαίνει κυρίως στην προσπάθεια να καταπολεμηθούν τα αρνητικά συναισθήματα από την έλλειψη νικοτίνης. Επιπλέον, όπως λέει αυξάνονται τα τσιμπολογήματα κατά τη διάρκεια της ημέρας, αφού ο καπνιστής εκδηλώνει νευρικότητα και ψάχνει να αντικαταστήσει τη συνήθεια του τσιγάρου.\n«Η νικοτίνη δρα στη σχέση μεταξύ πείνας και κορεσμου κυρίως μέσω της δράσης της στη λεπτίνη, μια ορμόνη που ρυθμίζει το βάρος και το αίσθημα της πείνας. Δεδομένου λοιπόν, ότι το κάπνισμα μπορεί να μειώσει την όρεξη, η διακοπή του οδηγεί στο αντίθετο αποτέλεσμα. Σταδιακά, μετά τη διακοπή του καπνίσματος, ανακτάται και πάλι η γεύση μας. Συνεπώς, το φαγητό αρχίζει να έχει καλύτερη γεύση με αποτέλεσμα ο πρώην καπνιστής να αναζητά περισσότερα και πιο νόστιμα τρόφιμα προς κατανάλωση».


Ο Τζ.Μπάτον στη Ferrari | Onsports.gr\nhome Auto motoFormula 1Ο Τζ.Μπάτον στη Ferrari Κοινοποιήστε\nΟ Τζ.Μπάτον στη Ferrari Συντάκτης: Γιώργος Σκευοφύλαξ\nΔημοσίευση: Τρίτη, 20 Σεπτεμβρίου 2011 15.06\nΈνα δημοσίευμα σε αθλητική εφημερίδα εξηγεί (μερικά) και βάζει φωτιά (τελικά ) στις φήμες για το που θα οδηγεί ο Τζένσον Μπάτον την επόμενη χρονιά.\tΟι πρώτες ανακοινώσεις έγιναν χωρίς όμως να μπουν υπογραφές! Η McLaren Mercedes ανακοίνωσε πως θέλει τον Τζένσον Μπάτον στην ομάδα και πως πιστεύει σε αυτόν. Ο Βρετανός είπε πως αν κάνουν χρήση του όρου του συμβολαίου, που τους επιτρέπει να τον κρατήσουν ένα επιπλέον χρόνο απλά θα μείνει. Οι μήνες περνούν και η McLaren δεν προχωρά στην ενεργοποίηση της επιλογής για παραμονή στην ομάδα του Μπάτον για το 2012. Ο λόγος; Η επιμονή της για μεγάλη δέσμευση (με λίγα χρήματα) και οι αντιρρήσεις του πιλότου. Η ομάδα από το Γουόκιν αν ενεργοποιήσει το πλεονέκτημα του συμβολαίου με τον Μπάτον είναι υποχρεωμένη να τον ελευθερώσει για το 2013 και να του κάνει νέα πρόταση. Οι ιθύνοντες της McLaren συζητούν για πενταετές (και παραπάνω συμβόλαιο) και μάλιστα με τις ίδιες απολαβές (χωρίς αύξηση).\nΌμως τι θα γίνει αν βρεθούν οι δύο πρωταθλητές κάτω από την ίδια στέγη; Αυτό μένει να το ανακαλύψουμε εάν όλα τα παραπάνω επαληθευτούν.\tΚατηγορία: Φόρμουλα 1


“Αν ήμουν υποψήφιος…” – Του Αλέξανδρου Οικονομίδη\nΗ υποψηφιότητά μου με τον Τάσο Ευσταθίου ανακοινώθηκε 12 Μαρτίου. Την απέσυρα 3 Απριλίου. Παρόλο που επικαλέστηκα προσωπικούς λόγους, κάποιοι υποσαχάριοι μπαμπουίνοι δεν το σεβάστηκαν. Προσπάθησαν να βγάλουν ίντριγκα. Δεν τα κατάφεραν, γιατί πραγματικά δεν υπήρχε ίντριγκα. Τη στιγμή που μιλάμε βρίσκομαι ανάμεσα σε κούτες μετακόμισης. Προεκλογικός αγώνας δε γινόταν έτσι, αυτό το καταλαβαίνει ο καθένας.\nΟ Τάσος Ευσταθίου είναι οικογενειακός φίλος και έντιμος, ένας άνθρωπος που αγαπάει την πόλη μας. Αυτό μου αρκούσε για να γίνω μέλος της προσπάθειάς του.Η απόφασή μου να μην είμαι υποψήφιος (έστω και αναγκαστικά) με δικαίωσε, γιατί δεν συμμετείχα σε αυτό το πανηγυράκι που επιτηδευμένα έστησαν ορισμένοι.\nΤην αρχή έκανε το γνωστό μπλογκ που όλοι αγαπάμε. Με είπαν πασόκο, μνημονιακό, νεοδημοκράτη. Προφανώς αργότερα θα με έλεγαν συριζαίο. Έκαναν το κομμάτι τους, εγώ το διασκέδασα αφάνταστα.Άλλο μεγάλο διαδικτυακό γκρουπ της πόλης με πέρασε από face control πριν γίνω μέλος.\nΥπήρξαν όμως και άνθρωποι που ευχήθηκαν με ειλικρίνεια καλή επιτυχία. Τους τιμώ και τους ανταποδίδω το ήθος που επέδειξαν.\nΤι είδα αυτούς τους 2 μήνες; Πολλά.\nΦαντάζομαι ότι τα είδαν και άλλοι.\nΕίδα υποψηφίους δημοτικούς συμβούλους από δύο παρατάξεις να δίνουν τα ρέστα τους. Ειρωνείες σε πολιτικούς αντιπάλους, προσωπικές επιθέσεις, αλαζονεία, χαρακτηρισμοί βασισμένοι σε όλο σχεδόν το ζωικό βασίλειο (με προτίμηση στη συμπαθή ομάδα των ερπετών). Με μια λέξη μπόχα.\nΕίδα πράγματα που δεν μου άρεσαν. Είδα ότι κάποιοι θέλουν τόσο την καρέκλα που δε διστάζουν να βρίζουν, να προσβάλλουν και να πουλάνε ταβερνομαγκιά. Από αυτή την σκοπιά χαίρομαι που δεν έβαλα υποψηφιότητα, γιατί φαντάζομαι ότι θα γινόμουν μέρος αυτής της νοσηρής κατάστασης. Ευτυχώς να λες, κάθε εμπόδιο για καλό. Να’ναι καλά η μετακόμιση.\nΚάποια τελευταία πράγματα.\n1. Εσείς που βάζετε ταμπέλες σκεφτείτε λίγο ότι υπάρχει και αυτό που λέμε οικογενειακή φιλία. Μνημονιακός δεν ήμουν και δεν είμαι. Ήμουν στην Πλατεία και μούντζωνα, όταν άλλοι σφύριζαν αδιάφορα. Έκανα πορείες με δημόσιους υπαλλήλους χωρίς να είμαι καν στο δημόσιο. Έγραφα για την οικονομική κρίση, για τις απεργίες και τη δυστυχία των συνανθρώπων μου, όταν εκείνοι άκουγαν Παντελίδη και Πάολα. Όποιος έχει όρεξη μπορεί να δει δημοσιεύσεις μου από το 2010 ακόμα.\n2. Ο ρόλος της αστυνομίας είναι να προστατεύει τον πολίτη. Γκεγκε;\n3. Εύχομαι στον κύριο Κοκοτίνη καλή επιτυχία στο β’ γύρο, γιατί έχει γύρω του πραγματικά άξιους και ντόμπρους ανθρώπους.\n4. Δεν θα ψήφιζα ποτέ για λόγους αρχής αυτούς που έχουν διατελέσει δήμαρχοι. Είχαν την ευκαιρία τους (και οι πρώην και – κυρίως – οι νυν).


APW ☆ DIET & FITNESS: Χάστε 6 κιλά σε 7 ημέρες με την express δίαιτα των γιορτών!\nΧάστε 6 κιλά σε 7 ημέρες με την express δίαιτα των γιορτών!\nΠώς απαντάει η επιστήμη στο αγωνιώδες αίτημά μας να χάσουμε περιττό βάρος εδώ και τώρα; Υπάρχει ασφαλής αλλά και εύκολος τρόπος να απαλλαγούμε από το λίπος;\nΑυτή τη φορά έχετε δώσει όρκο τιμής να γράψετε το δικό σας φωτεινό κεφάλαιο στην ιστορία των χριστουγεννιάτικων πάρτι. Δεν θα χάσετε την ενέργειά σας αλλά θα σταθείτε λαμπερή με το μαύρο σας φόρεμα επιδεικνύοντας ένα σώμα λεπτό και σφριγηλό, χωρίς ίχνος ταλαιπωρίας από τα ξενύχτια που έχουν προηγηθεί όλο το μήνα. Ωστόσο, ακριβώς σε αυτή τη φάση του χειμώνα, φαίνεται να είναι όλο και πιο δύσκολο να απομακρύνετε τα περιττά κιλά και ταυτόχρονα όλη την κούραση της χρονιάς. Σύμφωνα δε με αμερικανική έρευνα, εννέα στις δέκα γυναίκες υποφέρουν από το λεγόμενο σύνδρομο τοξικού λίπους, μια κατάσταση στην οποία συσσωρεύουμε λίπος αλλά και στρες με πολύ γρήγορους ρυθμούς.\nΟι ειδικοί που προσπαθούν να εντοπίσουν την πραγματική αιτία για την εξάπλωση αυτού του είδους παχυσαρκίας ανακάλυψαν ότι καθώς οι γυναίκες γίνονται όλο και πιο πολυάσχολες, καταναλώνουν ολοένα και περισσότερα επεξεργασμένα τρόφιμα τα οποία περιέχουν ω-6 λιπαρά οξέα.\nΗ αύξηση που παρατηρείται φτάνει σε ποσοστό μέχρι και 24% κάτω από αυτές τις συνθήκες, ανατρέποντας την ισορροπία ανάμεσα στα ω-6 λιπαρά και τα αντίστοιχα ω-3. Αν υπολογίσουμε ότι η ιδανική αναλογία κατανάλωσης ανάμεσα στις δύο κατηγορίες λιπαρών οξέων είναι ένα προς ένα, μπορούμε να καταλάβουμε γιατί η αναλογία είκοσι προς ένα, η οποία επικρατεί σήμερα, έχει σχεδόν καταστρέψει τις προσπάθειές μας να διατηρούμε το σώμα μας υγιές. Μήπως, όμως, είναι πιο εύκολο να χάσουμε βάρος, ακόμα και μία εβδομάδα πριν από το ρεβεγιόν χωρίς οδηγηθούμε σε αδιέξοδο;\nΤο στοίχημα των ω λιπαρών οξέων με το αδυνάτισμα Αυτό που πρέπει να γνωρίζουμε, λένε οι ειδικοί, είναι ότι μικρές δόσεις από τα άγνωστά μας μέχρι τώρα ω-6 λιπαρά οξέα είναι απαραίτητες για την υγεία μας. Μια έρευνα του Πανεπιστημίου Γέιλ αποδεικνύει ότι μετατρέπονται αμέσως στο λεγόμενο αραχιδονικό οξύ (ΑΑ), το οποίο ενεργοποιεί το ανοσοποιητικό σύστημα και συμβάλλει στην αντιμετώπιση των εσωτερικών φλεγμονών.\nΌμως, όπως αναφέρει και ο βιοχημικός δρ Μπάρι Σίαρς, συγγραφέας του βιβλίου Toxic Fat (Τοξικό λίπος, εκδ. Thomas Nelson), «το αραχιδονικό οξύ είναι ιδιαίτερα τοξικό σε μεγάλες δόσεις, δηλαδή, επιταχύνει με τη σειρά του τις χρόνιες φλεγμονές οι οποίες καταστρέφουν τα κύτταρα. Αυτό που περιπλέκει τα πράγματα είναι το γεγονός ότι ο προστατευτικός μηχανισμός τον οποίο χρησιμοποιεί το σώμα για να προστατευτεί από την υπερβολική ποσότητα του τοξικού αυτού οξέος είναι υπεύθυνος για την αύξηση βάρους. Μόλις το σώμα εντοπίσει υψηλά επίπεδα ΑΑ, τα μεταφέρει στο λιπώδη ιστό για αποθήκευση. Εκεί τα λιποκύτταρα αναλαμβάνουν να επιτεθούν στο οξύ και γι' αυτό το λόγο πολλαπλασιάζονται προκειμένου να το διαλύσουν.\nΑποτέλεσμα; Τα λιποκύτταρα αυξάνονται σχεδόν ανεξέλεγκτα και ένας καινούριος φαύλος κύκλος ξεκινάει. Πράγματι οι μεγάλες δόσεις αραχιδονικού οξέος αυξάνουν την παραγωγή των ενδοκανναβινοειδών, των ορμονών που μεταφέρουν στον ανθρώπινο οργανισμό την επιθυμία για επιπλέον τροφές πλούσιες σε ω-6, τις λεγόμενες επεξεργασμένες τροφές». Η κατάσταση τοξικού πάχους είναι ουσιαστικά μια «βιοχημική καταστροφή» η οποία προκαλεί στο 90% των γυναικών κόπωση και πονοκεφάλους. Επιπλέον αυξάνει το λίπος στην κοιλιακή χώρα, το οποίο δεν φαίνεται να υποχωρεί ούτε με τις πιο αυστηρές δίαιτες.\nΟι 4 τροφές που θα μας αδυνατίσουν μέχρι τα Χριστούγεννα\nΘαλασσινά: Ψάρι, αλλά και θαλασσινά σε ποσότητα 120 γραμμ. ημερησίως είναι η ιδανική αναλογία για να επωφεληθούμε από τις ιδιότητες των ιχθυελαίων. Εκτός όμως από αυτό, μπορούμε να καταναλώνουμε τις τρεις ακόλουθες σούπερ τροφές:\nΚαρύδια: Σύμφωνα με με μια έρευνα που δημοσιεύτηκε στην εφημερίδα Nutrition, Metabolism & Cardiovascular Diseases, αν τρώμε 4 καρύδια καθημερινά μπορούμε να αυξήσουμε τα επίπεδα του πολύτιμου ω-3 ΕΡΑ κατά 50%, ενώ σε μια ακόμα μελέτη που έγινε στο Πανεπιστήμιο του Χάρβαρντ αποδείχτηκε ότι λίγα καρύδια σε καθημερινή βάση μειώνουν τον κίνδυνο αύξησης βάρους κατά 31%.\nΛιναρόσπορος: Η κατανάλωση 3 κ.σ. λιναρέλαιο σε καθημερινή βάση διπλασιάζει τα επίπεδα του ω-3 άλφα λινολενικού οξέος (ALA), το οποίο έχει αποδειχθεί ότι επιταχύνει την απώλεια βάρους από το γυναικείο οργανισμό σε ρυθμό που αγγίζει τα έξι κιλά το χρόνο.\nΑυγά ενισχυμένα σε ω-3: Επιλέγοντας αυτή τη μορφή που διατίθεται πια σε όλα τα μεγάλα ελληνικά σουπερμάρκετ, εξασφαλίζουμε 270 mg ω-3 ανά αυγό (σε σύγκριση με τα 18 mg τα οποία περιέχει ένα κανονικό αυγό).\nΠέρα από τη συγκεκριμένη φόρμουλα, το πρόγραμμα των 6 ημερών περιλαμβάνει τρία γεύματα και δύο σνακ καθημερινά. Για κάθε γεύμα θα χωρίζετε το πιάτο σε τρία ίσα τμήματα: 1/3 άπαχες πρωτεΐνες (ψάρι, κοτόπουλο χωρίς πέτσα, άπαχο κρέας ή αυγά) και 2/3 για φρούτα και λαχανικά. Προσθέστε λίγα μονοακόρεστα λιπαρά (αβοκάντο, καρύδια, ελαιόλαδο, ξηροί καρποί). Περιορίστε την κατανάλωση σιτηρών και αμύλου. Οι βασικοί διατροφικοί κανόνες είναι:\n1. Αντικαταστήστε τα ω-6 λιπαρά οξεά με μονοακόρεστα λιπαρά. Αντί να καταναλώνετε καλαμπόκι, σόγια και ηλιέλαιο, προτιμήστε έξτρα παρθένο ελαιόλαδο, σησαμέλαιο, καρύδια, ξηρούς καρπούς, φιστικοβούτυρο και αβοκάντο. «Αυτή η αλλαγή θα μειώσει δραστικά την παραγωγή αραχιδονικού οξέος αφαιρώντας από το τοξικό λίπος τις δομικές του μονάδες», ισχυρίζεται ο δρ Σίαρς και συμπληρώνει: «Μειώνοντας ή ακόμα και αντιστρέφοντας τα συμπτώματα του συνδρόμου και τονώνοντας την απώλεια βάρους μέσα σε μόλις τρεις ημέρες».\n2. Καταναλώστε τροφές με χαμηλό γλυκαιμικό δείκτη. «Τα τρόφιμα με υψηλό γλυκαιμικό δείκτη γεμίζουν τον οργανισμό με ινσουλίνη, η οποία τροφοδοτεί τη βιοχημική αντίδραση που μετατρέπει τα ω-6 λιπαρά σε ΑΑ», υποστηρίζει ο ειδικός. Σύμφωνα με μια έρευνα, οι υδατάνθρακες και τα λαχανικά (καλαμπόκι, πατάτες, αρακάς) με χαμηλό γλυκαιμικό δείκτη μειώνουν τα επίπεδα ινσουλίνης -και την παραγωγή ΑΑ- κατά 22%.\n3. Φροντίστε κάθε γεύμα σας να περιέχει πρωτεΐνες. Αυτό τονώνει την απελευθέρωση του παγκρεατικού πολυπεπτιδίου (ΡΡ), μια ορμόνη που προκαλεί το αίσθημα του κορεσμού. «Τα γεύματα τα οποία περιέχουν πολλές πρωτεΐνες βοηθούν το πάγκρεας να απελευθερώσει ορμόνες που καίνε το αποθηκευμένο λίπος. Έτσι, επιταχύνεται η απώλεια βάρους χωρίς να περιορίζεται ο αριθμός των θερμίδων», τονίζει ο δρ Σίαρς.\nΙχθυέλαιο - το μυστικό για αδυνάτισμα\nΓια τις Τζένιφερ Άνιστον και Σίντι Κρόφορντ, ο δρ Μπάρι Σίαρς είναι ο άνθρωπος στον οποίο εμπιστεύτηκαν εγκαίρως τη σιλουέτα τους. Μια σούπερ δόση ιχθυελαίου αποτελεί τη μυστική συνταγή που τις βοηθάει να διατηρούν νεανικό και λεπτό το σώμα τους αντιστρέφοντας τα αποτελέσματα του τοξικού λίπους. Το εικοσιπενταενοϊκό οξύ (ΕΡΑ), ένα ω-3 το οποίο περιέχεται στο λίπος του ψαριού, εμποδίζει τη δραστηριότητα του PPAR ενζύμου που μετατρέπει τα ω-6 λιπαρά οξέα σε αραχιδονικό οξύ (ΑΑ). Μάλιστα, σε αυτή την περίπτωση, τα ω-6 μετατρέπονται σε δίχομο γάμμα λινολενικό οξύ (DGLA) το οποίο μειώνει τις φλεγμονές και καθυστερεί τη γήρανση.\n«Αυτό που μου φάνηκε καταπληκτικό», λέει η Τζένιφερ Άνιστον «είναι ότι μετά τη λήψη ιχθυελαίου δεν πεινούσα για έξι ολόκληρες ώρες». Ακολουθώντας οι σταρ τη συμβουλή του γιατρού Σίαρς, να καταναλώνουν ιχθυέλαιο με υψηλή περιεκτικότητα σε ΕΡΑ, προστατεύουν το κολλαγόνο, επιταχύνουν τη δημιουργία νέων δερματικών κυττάρων και μειώνουν κατά 30% τη διαδικασία γήρανσης.\nΓια όσες, όμως, δεν θέλουν να υποκύψουν στα συμπληρώματα διατροφής, ο καλύτερος τρόπος για να χάσουν ουσιαστικά βάρος παρεμβαίνοντας στους φαύλους κύκλους είναι να προτιμούν τροφές πλούσιες σε ω-3 λιπαρά οξέα. Έρευνες που έγιναν στην ιατρική σχολή του Χάρβαρντ έδειξαν ότι η αυξημένη κατανάλωση τέτοιων τροφών μπορούν να τονώσουν πολύ το μεταβολισμό και να αυξήσουν την ενέργεια κατά 61%.\nΕνδεικτικό μενού μίας ημέρας για να χάσετε 5 κιλά σε 7 ημέρες\nΠρωινό: Ομελέτα με 2 ολόκληρα αυγά και 4 ασπράδια, 2/3 κ.γ. ελαιόλαδο, 1 κ.γ. γάλα, 3 φέτες μπέικον, 1 παξιμάδι από κριθάρι με 1 κ.γ. φιστικοβούτυρο, 1 φλιτζ. σταφύλια.\nΜεσημεριανό: 1 αραβική πίτα με σπιτική σάλτσα ντομάτας, 90 γραμμ. άπαχο μοσχαρίσιο κρέας, πιπεριές, κρεμμύδια, 30 γραμμ. άπαχο τυρί, σαλάτα με μαρούλι και άλλα φρέσκα λαχανικά με ελαιόλαδο και ξίδι.\nΣνακ: 30 γραμμ. άπαχη μοτσαρέλα, 1/2 μήλο με 1/2 κ.γ. φιστικοβούτυρο.\nΔείπνο: 120 γραμμ. ψάρι στο φούρνο με κόκκινη σάλτσα ντομάτας, 11/2 φλιτζ. φασολάκια στον ατμό και 1 φλιτζ. μούρα.\nΣνακ: 120 ml κρασί, 30 γραμμ. τυρί.\nΦταίει η έλλειψη ισορροπίας των ω-3 και ω-6 λιπαρών οξέων για την αύξηση του βάρους σας;\nΕάν δυσκολεύεστε να χάσετε βάρος (και ειδικά στην περιοχή της κοιλιάς) και παρουσιάζετε τουλάχιστον δύο ή τρία από τα ακόλουθα συμπτώματα, ενδεχομένως να πάσχετε από το σύνδρομο τοξικού πάχους:\nΝιώθετε εξαντλημένες όταν ξυπνάτε.\nΈχετε συχνά θολούρα και κουράζεστε εύκολα.\nΝιώθετε αγχωμένες και πιεσμένες.\nΘέλετε να φάτε υδατάνθρακες το βράδυ.\nΤα νύχια σας σπάνε πολύ εύκολα.\nΤα μαλλιά σας είναι πολύ αδύναμα.\nΑναρτήθηκε από angelina zt στις 10:16 π.μ.


Αναρτήθηκε από αμμοδύτης στις 5:20 μ.μ.\nΤουλάχιστον η δική μας γενιά έχει μνήμες. Οι νεότεροι φοβάμαι πως δεν θα έχουν. Όλα έχουν γίνει άοσμα και άνοστα. Χωρίς αισθήσεις και συναίσθημα δύσκολο να υπάρξουν ή να συντηρηθούν μνήμες.


Θέση εργασίας Στέλεχος Υποστήριξης Πωλήσεων & Mάρκετινγκ - FOURNARAKIS SA\nE ισαγωγική Eταιρία B ιομηχανικών E ργαλείων\nΣτέλεχος Υποστήριξης Πωλήσεων & M άρκετινγκ\nΠεριγραφή ρόλου. Παροχή τεχνικής υποστήριξης στα... Παροχή τεχνικής υποστήριξης στο χώρο των πελατών της...\nΠολύ καλές επικοινωνιακές και διαπροσωπικές ικανότητες. Επιθετική προσέγγιση πωλήσεων. Στις κύριες...\nΈμπειρο Στέλεχος Δανειακών Ρυθμίσεων\nDescription. Η. lmw. αναζητά, εκ μέρους ηγετικού Χρηματοπιστωτικού Ιδρύματος,. ένα έμπειρο στέλεχος. που θα...\nΟι μελλοντικές σας αρμοδιότητες. Εργάζεστε σε ένα από τα παρακάτω Τμήματα. Σταθερή & Κινητή Τηλεφωνία. Φωτογραφικά. Συμβουλεύετε τους πελάτες μας σχετικά με τα προϊόντα και τις υπη...\nΕάν εσείς. Έχετε Άριστη ικανότητα επικοινωνίας και ευχάριστη προσωπικότητα. Έχετε Ομαδικό πνεύμα συνεργασίας, οργανωτικές ικανότητες. Ενθουσιασμός στην επίτευξη προσωπικών και ομαδ...\nΣΤΕΛΕΧΟΣ ΕΥΡΩΠΑΙΚΩΝ ΠΡΟΓΡΑΜΜΑΤΩΝ\nΑρμοδιότητες. Υπεύθυνος(η) για την υποβολή αιτήσεων και υλοποίηση συγχρηματοδοτούμενων έργων που προκηρύσσονται στην Ελλάδα και από φορείς όπως η Ευρωπαϊκή Επιτροπή (ΕC), η Ευρωπαϊ...


ανακυκλώνουμε και επαναχρησιμοποιούμε! - Living Green\nανακυκλώνουμε και επαναχρησιμοποιούμε!\nPosted on Οκτωβρίου 22, 2010 by marianna\nΤο πρώτο βήμα για να ανακουφίσουμε λίγο τον πλανήτη από άχρηστα υλικά είναι να μειώσουμε την ποσότητα των σκουπιδιών που συσσωρεύονται στις χωματερές. Αυτό μπορεί να επιτευχθεί τόσο από επιλογές στον τρόπο ζωής μας όπως η αντίσταση στον πειρασμό να αγοράζουμε πράγματα που δε χρειαζόμαστε πραγματικά – σε αυτό βέβαια έχει βοηθήσει σε μεγάλο μέρος και η οικονομική κρίση – καθώς και σε πρακτικά θέματα όπως να επιλέγουμε προϊόντα με λιγότερη συσκευασία και να μεταφέρουμε τα ψώνια μας σε δική μας επαναχρησιμοποιούμενη τσάντα και όχι σε πλαστικές σακούλες μιας χρήσεως.\nΕπιπλέον, με λίγη φαντασία, πολλά πράγματα μπορούν να επαχρησιμοποιηθούν με άλλο τρόπο αντί να πεταχτούν στα σκουπίδια. Ανακυκλώνουμε ό,τι δεν μπορεί να χρησιμοποιηθεί ξανά όπως τενεκεδάκια, γυαλί, χαρτί και ορισμένες κατηγορίες πλαστικών. Μπορούμε, επίσης, να ανακυκλώσουμε οργανικά απόβλητα, όπως περισσεύματα από τροφές, φλούδια από φρούτα, τσόφλια από αυγά κομποστοποιώντάς τα. Με την κομποστοποίηση επιστρέφουμε τα ζωτικά συστατικά των τροφών στο χώμα, μετατρέποντας έτσι ένα πρόβλημα σε πρακτική περιβαλλοντική λύση.\nΜπορούμε ακόμη να επιλέγουμε προϊόντα από ανακυκλωμένα υλικά, πράγμα το οποίο δεν στηρίζει μόνο την πολιτική της ανακύκλωσης αλλά μειώνει τη χρήση νέων υλικών και τη μόλυνση που δημιουργούν.\nΚατηγορίες: go green. Ετικέτες: ανακύκλωση, βιβλίο. Συντάκτης: marianna. Προσθήκη μόνιμου συνδέσμου στους σελιδοδείκτες σας.


Αλλαγή «σκυτάλης» σήμερα στα γραφεία της Αποκεντρωμένης... - Flashnews.gr\nΑλλαγή «σκυτάλης» σήμερα στα γραφεία της Αποκεντρωμένης Διοίκησης Κρήτης. Τελετή παράδοση – παραλαβής (φωτο)\nΕργατικότητα, συνέπεια, ευθύνη, πλήρη διαφάνεια και αποτελεσματικότητα είναι τα σημεία που τόνισε πως θα αποτελέσουν τον άξονα που θα ακολουθήσει κατά την διάρκεια της θητείας του ο νέος Γενικός Γραμματέας της Αποκεντρωμένης Διοίκησης Κρήτης κ. Γεώργιος Δεικτάκης κατά την διάρκεια της τελετής Παράδοσης – Παραλαβής που πραγματοποιήθηκε σήμερα το πρωί στην αίθουσα Διαχείρισης Κρίσεων της Αποκεντρωμένης Διοίκησης Κρήτης στο Ηράκλειο.\nΚατά την διάρκεια της τελετής Παράδοσης- Παραλαβής ο απερχόμενος Γενικός Γραμματέας της Αποκεντρωμένης Διοίκησης Κρήτης κ. Αθανάσιος Καρούντζος έκανε ένα απολογισμό του έργου του στα 2,5 τελευταία χρόνια της θητείας του στην Κρήτη και στην συνέχεια ευχήθηκε στον κ. Δεικτάκη δύναμη και Καλή επιτυχία στο έργο του. Ανέφερε δε ότι αισθάνεται τυχερός που υπηρέτησε από δύο πολύ σημαντικές θέσεις την Κρήτη.\nΣτην τελετή Παράδοσης Παραλαβής παρευρέθησαν Βουλευτές, Δήμαρχοι, Αντιδήμαρχοι, Υπηρεσιακοί Παράγοντες και φίλοι των κ.κ. Δεικτάκη και Καρούντζου.\nΣημεία ομιλίας Γενικού Γραμματέα Αποκεντρωμένης Διοίκησης Κρήτης κ.Γεωργίου Δεικτάκη:\nΑγαπητοί φίλοι, είμαστε εδώ σε μια απλή σεμνή τελετή Παράδοσης – Παραλαβής της σκυτάλης στην Αποκεντρωμένη Διοίκηση Κρήτης.\nΩς απλός πολίτης και εκ μέρους όλων των πολιτών της Κρήτης, καλούμαι να εκφράσω τις ευχαριστίες όλων μας για την προσφορά κατά την πολύχρονη παρουσία του, αφενός στην Περιφέρεια Κρήτης και αφετέρου στην Αποκεντρωμένη Διοίκηση Κρήτης κ. Θανάση Καρούντζου, ο οποίος διαδέχτηκε τον επίσης επιτυχημένο και θαυμαστής ικανότητας κ.Σεραφείμ Τσόκα. Η ευθυκρισία, η αποτελεσματικότητα και η συντόμευση των διαδικασιών και αποφάσεων, ήταν τα κύρια στοιχεία και χαρακτηριστικά του Γενικού Γραμματέα της Αποκεντρωμένης Διοίκησης Κρήτης κ. Θανάση Καρούντζου.\nΚατά την πολυήμερη και πολύωρη ενημέρωση που μου έγινε από εκείνον, είχα την ευκαιρία να διαπιστώσω την βαθειά γνώση και την ευθύνη, που τον διέκριναν στα θέματα της διοίκησης. Τον ευχαριστώ θερμά για την πλήρη ενημέρωση που μου παρείχε, αλλά κυρίως γιατί με τίμησε όλα αυτά τα χρόνια με την φιλία του. Σήμερα τον χαιρετούμε αλλά δεν τον αποχαιρετούμε. Τον χαιρετούμε, με τις ευχές μας να τον συνοδεύουν για τη συνέχιση της επιτυχημένης πορείας του στη θέση του Γενικού Γραμματέα της Αποκεντρωμένης Διοίκησης Μακεδονίας-Θράκης. Δεν τον αποχαιρετούμε, διότι οι πολλές φιλίες και οι πολύχρονοι δεσμοί, θα τον καλούν συνεχώς, να μας έρχεται όχι ως επισκέπτης αλλά ως γνήσιος και αληθινός φίλος της Κρήτης μας όπως άλλωστε πράττει μέχρι και σήμερα ο προκάτοχος του, κ. Σεραφείμ Τσόκας.\nΣε ότι με αφορά, σε αυτήν την κορυφαία στιγμή της πολιτικής μου σταδιοδρομίας θέλω να ευχαριστήσω τον Πρωθυπουργό της χώρας κ. Αντώνη Σαμαρά για την εμπιστοσύνη που με περιέλαβε . Ακόμη ευχαριστώ τους κυρίους Ευάγγελο Βενιζέλο και Φώτη Κουβέλη που απεδέχθησαν την πρόταση του Πρωθυπουργού.\nΣτους πολίτες της Κρήτης απευθύνω μήνυμα αγάπης αλλά κυρίως μήνυμα ευθύνης που θα με διακατέχει σε όλη την διάρκεια της παρουσίας μου στα διοικητικά πράγματα της Κρήτης.\nΚαλώ τον Περιφερειάρχη Κρήτης κ. Σταύρο Αρναουτάκη, όχι μόνο στο όνομα της πολύχρονης φιλίας μας αλλά στο χρέος απέναντι στον Κρητικό Λαό και την πατρίδα μας σε μια αρμονική συμπόρευση και συνδιεκδίκηση του μέγιστου οφέλους για την Κρήτη μας. Ασφαλώς στην πορεία μας αυτή, θα έχουμε συμπαραστάτες τους άξιους κοινοβουλευτικούς εκπροσώπους της Κρήτης.\nΚαλώ επίσης όλους τους φορείς και Δημάρχους της Κρήτης σε αγαστή συνεργασία για την επίλυση των προβλημάτων που θα προκύπτουν ως προς την συντόμευση των έργων που προωθούν στις περιοχές τους.\nΣτα πλαίσια της κυβερνητικής πολιτικής από τα τρία κόμματα, της οποίας θα είμαι εκφραστής στην περιφέρεια της Κρήτης, ζητώ και από τα υπόλοιπα κόμματα του κοινοβουλίου την στήριξη, τις συμβουλές αλλά και τον έλεγχο σε οποιοδήποτε θέμα, και ανά πάσα στιγμή το θελήσουν.\nΣτα Μέσα Μαζικής Ενημέρωσης, εκφράζω τις ευχαριστίες μου για την προβολή και ενημέρωση που παρείχαν στην εναλλαγή της Αποκεντρωμένης Διοίκησης Κρήτης και τους υπόσχομαι πλήρη και διαρκή συνεργασία για την ενημέρωση των πολιτών του νησιού μας.\nΠιστεύω ότι με εργατικότητα, συνέπεια, πλήρη διαφάνεια και αποτελεσματικότητα, θα κερδίσω την εκτίμηση όλων των κατοίκων της Κρήτης τους οποίους καλώ να συμπορευτούμε με ομόνοια, σύνεση και υπομονή για να βγάλουμε πρώτα την πατρίδα μας από την οικονομική υποτέλεια και εν συνεχεία να την οδηγήσουμε στην ανάπτυξη και την εξεύρεση θέσεων απασχόλησης κυρίως για τους νέους που είναι τα θύματα της μεγάλης αυτής κρίσης.\nΑναζητώντας την απαραίτητη σύμπνοια του λαού με τους ηγέτες τους, θέλω να υπενθυμίσω το αγαπημένο δίστιχο του Εθνάρχη Ελευθέριου Βενιζέλου που έλεγε…….\n« σαν είναι οι βέργες μαζωχτές λυγίζουν μα δεν σπούνε, σαν είναι όμως σκορπιστές …..λυγίζουνε και σπούνε».\nΕνότητα, εργατικότητα, παραγωγικότητα και καρτερικότητα συμπληρώνω εγώ, ώστε η Ελλάδα της ορθοδοξίας, της υπερηφάνειας, της ελευθερίας και της δημοκρατίας να απεξαρτηθεί από τους καταπιεστές δανειστές της.\nΤέλος ευχαριστώ όλους εσάς που σήμερα τιμάτε με την παρουσία σας, τον κ. Θανάση Καρούντζο και εμένα.\nΥγεία και προκοπή σε σας και τις οικογένειες σας.\nΣε δηλώσεις του στους δημοσιογράφους ο κ. Δεικτάκης μεταξύ άλλων ανέφερε:\n« Με την ευκαιρία της τελετής Παράδοσης – Παραλαβής θέλω να ευχαριστήσω τον Πρωθυπουργό της χώρας καθώς και τον κ. Ευάγγελο Βενιζέλο και κ. Φώτη Κουβέλη για την εμπιστοσύνη που έδειξαν στο πρόσωπό μου. Υπόσχομαι όχι μόνον σε εκείνους που με περιβάλλουν με εμπιστοσύνη αλλά ιδιαίτερα στο λαό της Κρήτης ότι θα κάμω ότι μπορώ για να κερδίσω την εκτίμησή τους με συνέπεια εργατικότητα και αποτελεσματικότητα. Είναι στοιχεία που απαιτούνται σήμερα στον Γενικό Γραμματέα της Αποκεντρωμένης Διοίκησης. Πιστεύω ότι θα ανταποκριθώ σε αυτό το έργο που μου ανετέθη και στέλνω μήνυμα αγάπης προς όλους τους Κρητικούς και τους λέω να είναι βέβαιοι πως είμαι πάντα πρόθυμος σε οποιαδήποτε συζήτηση, και οποιαδήποτε ενημέρωση . Θα είμαι ανοιχτός προς όλους και στην διάθεση όλων ανά πάσα στιγμή».\nΔε δηλώσεις στους δημοσιογράφους ο κ. Καρούντζος ανέφερε:\n«Ήταν μεγάλη τιμή για μένα που υπηρέτησα την Μεγαλόνησο. Και είναι επίσης μεγάλη τιμή για μένα σε αυτήν την στιγμή να υπηρετήσω μια άλλη περιοχή της Ελλάδας, την Μακεδονία και την Θράκη . Για αυτό και θέλω να ευχαριστήσω τον Πρωθυπουργό και τους δύο Αρχηγούς των άλλων κομμάτων . Αισθάνομαι μεγαλύτερη αγάπη για την Μεγαλόνησο , υπάρχει μέσα στην ψυχή μου, είμαι πλέον Αρκαδοκρητικός και πάντα θα σκέφτομαι τα προβλήματα και την κοινωνία της Κρήτης και εύχομαι να πάνε όλα προ το καλό. Είμαι σίγουρος ότι και η Αυτοδιοίκηση και οι Βουλευτές της Κρήτης όλοι μαζί χέρι – χέρι θα παλέψουν για αυτά τα μεγάλα προβλήματα και για αυτό σήμερα συμβολικά και τυπικά χαιρέτησα τον φίλο τον Σταύρο τον Αρναουτάκη και τον φίλο Γιάννη Κουράκη και στο πρόσωπό τους ευχαριστώ όλη την Αυτοδιοίκηση καθώς και όλους τους εργαζομένους των υπηρεσιών για την συνεργασία που είχαμε όλα αυτά τα χρόνια.\nΚρατάω την Κρήτη ως ένα μεγάλο πολιτικό Πανεπιστήμιο, ως μια μεγάλη αγκαλιά φιλοξενίας του κόσμου στο πρόσωπό μου, και ως μια μεγάλη παρακαταθήκη γιατί έμαθα την ιστορία και τον πολιτισμό της Κρήτης και αυτό είναι πάρα πολύ σημαντική και πνευματική δουλειά, την οποία είχα ανάγκη».


Hotel Blog Info: Κόρινθος 'Αργος Μιδέα (2)\nΚόρινθος 'Αργος Μιδέα (2)\nΣυνέχεια από το άρθρο (1) Οι πινακίδες τώρα έδειχναν Άργος > Μυκήνες > Ναύπλιο! Τα χιλιόμετρα φιλικά και ο δρόμος περήφανος για το Νοικοκύρη του «Μωρεάς ΑΕ». Πράγματι Γρήγορη Σκέψη δεν τόλμησε να βγάλει μιλιά σ’ όλη τη διαδρομή… μέχρι το Άργος ! Τουναντίον τα χιλιόμετρα αποκοιμήθηκαν γιατί φαντάζομαι είχαν πολύ δρόμο να κάνουν μέχρι να φθάσουν 3.200 χρόνια πίσω στον Μυκηναϊκό Πολιτισμό ! Βέβαια και γω δεν τις άφησα καθόλου παραπονεμένες ! Σε κάποια στιγμή έκλεψα λίγο χρόνο και τρυπώσαμε όλοι μέσα στο Μουσείο ! Εκεί μάθαμε από γραπτό βιβλίο της Ecole Française d’Athènes πως το Άργος το 1669 ήταν ένα χωριό τριακοσίων περίπου σπιτιών που κτίστηκαν από τα ερείπια των Ανακτόρων των Αργείων, με κίονες, ζωοφόρους και επιστύλια από μάρμαρο αντί πέτρες!. Ασφαλώς τότε δεν υπήρχαν οι πρόγονοί μας Τουριστικές Σκέψεις είπαν οι Σκέψεις… Τα δυο (2) ευρώ της εισόδου του Μουσείου δεν ήταν τίποτα μπροστά στο πλούτο που κρυβόταν μέσα του ! Δυστυχώς όμως ο Χρόνος… καθώς και το Θέατρο, η Αγορά περίμεναν να ποζάρουν ! Τίρυνθα, λίγα χιλιόμετρα ανατολικά, η τέλεια κυκλώπεια οικοδομή ! Οι Στείρες Σκέψεις εις μάτην να φανταστούν ποιοι και με τι τρόπο οικοδόμησαν τη πόλη αυτή. Σταμάτησαν δε να σκέπτονται για να μην …τρελαθούν ! Η αργολική πεδιάδα είναι σήμερα χαρμάνι ομορφιάς, αγροτικού > εμπορικού πλούτου και αρχαιολογικού ενδιαφέροντος. Διάχυτα ερείπια κάστρων σε στρατηγικά κορυφαία σημεία, έργων και μνημείων μαγνητίζουν τις ματιές των περιηγητών και ταξιδεύουν τις Περιηγητικές Σκέψεις χιλιάδες χρόνια στο παρελθόν. Αξίζει νομίζω να αφήσουμε τις ρόδες και τις Σκέψεις να σκαρφαλώσουν στη Μιδέα και να μας πουν τι είδαν !\nΧρίστος Ρουμελιώτης. 29 Μαρτίου 2010. Αθήνα + Ερέτρια. Εντυπώσεις από ένα ταξίδι Αθήνα + Κόρινθος + Αργος + Αγιος Ανδριανός + Αθήνα 23+24+25 Μαρτίου 2010. Συνεχίζεται στο άρθρο (3)\nΕτικέτες Πάμε Κόρινθο Αργος Μιδέα


Το σπυρί των πτηνών – Ο ουροπυγικός αδένας των πτηνών The Zook.Gr\nIn: Κτηνιατρικά Θέματα, Πτηνό\nTagged: Ασθένεια, Ουροπυγικός Αδένας, Πτηνά, Πτηνό, Σπυρί, Το σπυρί των πτηνών\nΛοίμωξη του ουροπυγικού αδένα των πτηνών και θεραπευτική αντιμετώπιση. Η απόφραξη, η φλεγμονή, η λοίμωξη του ουροπυγικού αδένα. Είναι το γνωστό σε όλους μας σπυρί των πουλιών.\n“Σπυρί” σε καναρίνι\nΕπιμέλεια άρθρου: Παπαϊωάννου Παναγιώτης – Κτηνίατρος\nΕάν κατά την διαδικασία της συλλογής και της μεταφοράς του εκκρίματος, ο αδένας πληγωθεί από το ράμφος του πτηνού, τότε επέρχεται πιθανή μόλυνση με οίδημα, ερυθρότητα, τοπική φλεγμονή, με τελικό αποτέλεσμα την απόφραξη των πόρων του αδένα. Η απόφραξη του αδένα εμποδίζει την έξοδο του εκκρίματος, που εγκλωβίζεται, για να γίνει πηχτό και σκληρό. Επίσης ο αδένας με απόφραξη και με τυριδοποιημένο περιεχόμενο του, συχνά επιμολύνεται από μύκητες, βακτήρια. Το πτηνό σε αυτή την κατάσταση εμφανίζεται ανήσυχο και δείχνει να πονά. Δεν δείχνει ενδιαφέρον για φαγητό, αδυνατίζει και κάθεται μαζεμένο.\nΆλλες φορές πάλι κουνά την ουρά του συνέχεια, το κεφάλι του είναι στραμμένο συνεχώς στο επίμαχο σημείο το οποίο και διαρκώς στιμπά. Σε περιπτώσεις επιμόλυνσης και χωρίς καμιά βοήθεια, ακολουθεί συνήθως ο θάνατος . Η συνήθεια πολλών, ακόμα και κτηνιάτρων να τρυπούν το μολυσμένο αδένα με πυρωμένη καρφίτσα έχει αποδειχθεί επικίνδυνη και πολλές φορές θανατηφόρα. Η θεραπεία στηρίζεται σε συχνές πλύσεις με μίγμα betadine και γλυκερίνης, όπου κάνουμε απαλό τρίψιμο σε μια προσπάθεια να τον ανοίξουμε. Σε περιπτώσεις λοίμωξης δίνουμε απαραίτητα αντιβίωση και συνοδευτικά πολυβιταμίνες και κατά τη διάρκεια του αντιβιοτικού, αλλά και μετά για ένα χρονικό διάστημα, σύμφωνα πάντα με τη γνώμη του κτηνίατρου.\nPrevious Post: Εξωτικά ζώα: Ιγκουάνα το κατοικίδιο ερπετό\nNext Post: Καλαζάρ σκύλου :Τι πρέπει να γνωρίζετε για τη λεϊσμανίαση του σκύλου


Η Λαϊκή Συσπείρωση Πάρου για την κόντρα του δήμου με τους εργαζόμενους — Fileleutheros Πάρος - Αιρετική πολιτική άποψη\nΗ Λαϊκή Συσπείρωση Πάρου για την κόντρα του δήμου με τους εργαζόμενους\nDecember 06, 2017 / fileleutheros.net\nΕδώ και πολύ καιρό το σωματείο των εργαζομένων του Δήμου μας, έχει θέσει το ζήτημα της έλλειψης προσωπικού και όχι μόνο, που με τις αποχωρήσεις αρκετών υπαλλήλων τα τελευταία χρόνια, παίρνει τραγικές διαστάσεις. Η δημοτική αρχή είχε δεσμευτεί ότι θα φέρει το θέμα στο δημοτικό συμβούλιο, αλλά όπως και άλλες πολλές δεσμεύσεις της ξεχάστηκαν. Μια σειρά θέματα που έχουν να κάνουν με την καθημερινότητα και τον προγραμματισμό επίλυσης μικρών ή μεγαλύτερων προβλημάτων του νησιού μας σκαλώνουν ακριβώς στην έλλειψη προσωπικού.\nΗ πρόσφατη διαμαρτυρία του σωματείου των εργαζομένων στο Δήμο μας αλλά και οι καταγγελίες από μέρους του για την συμπεριφορά ορισμένων εκλεγμένων απέναντι τους διαμορφώνουν νέα δεδομένα. Η δημοτική αρχή, όπως λέει, στηρίζει τους εργαζόμενους στα δίκαια αιτήματα τους. Η αλήθεια βέβαια είναι ότι εφαρμόζει στο σύνολο της αδιαμαρτύρητα την κυβερνητική πολιτική.\nΑπό την άλλη είναι κοινό μυστικό ότι η συμπεριφορά κάποιων εκλεγμένων έχει οδηγήσει σε απόγνωση ορισμένους υπαλλήλους που μόνο για λειψή εκπλήρωση των καθηκόντων τους δεν μπορούν να κατηγορηθούν από τα κάθε λογής «παπαγαλάκια». Ο Δήμαρχος στην προσπάθεια του «να μαζέψει τα αμάζευτα», «ρίχνει λάδι στη φωτιά», απαξιώνοντας τους εκλεγμένους εκπροσώπους των εργαζομένων, με προφανή σκοπό τη διάσπαση τους.\nΣτα χέρια των εργαζομένων βρίσκεται η διαφύλαξη της αγωνιστικής τους ενότητας και της διεκδίκησης των δίκαιων αιτημάτων τους, τη στιγμή μάλιστα που η επίθεση στην εργατική τάξη και το σύνολο των εργαζόμενων στη χώρα μας γενικεύεται.\nΕμείς για μια ακόμα φορά καλούμε τη δημοτική αρχή να φέρει το θέμα στο δημοτικό συμβούλιο.\nDecember 06, 2017 / fileleutheros.net/\nΛΑΪΚΗ ΣΥΣΠΕΙΡΩΣΗ, ΔΕΛΤΙΟ ΤΥΠΟΥ, ΔΗΜΟΣ ΠΑΡΟΥ\nBingo! Οι εκπαιδευτικοί της Πάρου ...


Οδηγός επιβίωσης στη Θεσσαλονίκη : Σεπτεμβρίου 2012\nΔικαιολογητικά για τις φοιτητικές εστίες Θεσσαλονίκης\nΠοια δικαιολογητικά θα χρειαστεί να υποβάλει κάποιος για τις φοιτητικές εστίες Θεσσαλονίκης;\nΑναρτήθηκε από Pame Thessaloniki στις 6:16 π.μ. 0 σχόλια\nΕτικέτες Α.Π.Θ., θεσσαλονίκη, τι συμβαίνει στην πόλη μας, φοιτητές\nΔιαγωνισμό φωτογραφίας με θέμα «Θεσσαλονίκη: Όψεις και προοπτικές μιας πόλης»\nΔιαγωνισμό φωτογραφίας με θέμα «Θεσσαλονίκη: Όψεις και προοπτικές μιας πόλης» (Thessaloniki, Views and Perspectives of a City) διοργανώνει το Διεθνές Πανεπιστήμιο της Ελλάδος για δεύτερη συνεχή χρονιά.\nΑναρτήθηκε από Pame Thessaloniki στις 6:10 π.μ. 0 σχόλια\nΕτικέτες διαγωνισμός, θεσσαλονίκη, τι συμβαίνει στην πόλη μας\nΣυνεχίζεται από τις 15 Σεπτεμβρίου 2012, η επιτυχημένη και πρωτότυπη δράση που διοργανώνει η Διεύθυνση Πολιτισμού και Τουρισμού του Δήμου Θεσσαλονίκης, με τίτλο Διανυκτέρευση στο μουσείο - Sleepover.\nΑναρτήθηκε από Pame Thessaloniki στις 6:06 π.μ. 0 σχόλια\nΕτικέτες δωρεάν, θεσσαλονίκη, τι συμβαίνει στην πόλη μας\nΑναρτήθηκε από Pame Thessaloniki στις 6:00 π.μ. 0 σχόλια\nΔωρεάν εξετάσεις από τους γιατρούς του κόσμου στη ΔΕΘ!\nΔωρεάν πρωτοβάθμιες ιατρικές εξετάσεις θα προσφέρουν οι Γιατροί του κόσμου στην 77η Διεθνή Έκθεση Θεσσαλονίκης.\nΤο πολυιατρείο θα στελεχωθεί από έμπειρο ιατρικό προσωπικό, εθελοντές των Γιατρών του Κόσμου, προσφέροντας στους επισκέπτες τη δυνατότητα για παροχή δωρεάν πρωτοβάθμιων παιδιατρικών, γυναικολογικών, οδοντιατρικών, οφθαλμολογικών, παθολογικών και καρδιολογικών εξετάσεων.\nΤο πολυιατρείο των ΓτΚ θα λειτουργεί καθημερινά από τις 8 έως και τις 16 Σεπτεμβρίου, με ώρες λειτουργίας: Δευτέρα - Παρασκευή 16:00 - 22:00, Σάββατο και Κυριακή: 10:00 - 22:00.\nΕτικέτες δωρεάν, έκθεση, θεσσαλονίκη, κοινωνία, τι συμβαίνει στην πόλη μας\nΑναρτήθηκε από Pame Thessaloniki στις 5:49 π.μ. 0 σχόλια\nΑναρτήθηκε από Pame Thessaloniki στις 5:45 π.μ. 0 σχόλια\nΔΩΡΕΑΝ μαθήματα ενισχυτικής διδασκαλίας στο Βαφοπούλειο\nΣτο Βαφοπούλειο Πνευματικό Κέντρο θα λειτουργήσει Κοινωνικό Φροντιστήριο, παρέχοντας δωρεάν μαθήματα ενισχυτικής διδασκαλίας από έμπειρους καθηγητές σε μαθητές λυκείου ενόψει των πανελλαδικών.\nΑναρτήθηκε από Pame Thessaloniki στις 5:38 π.μ. 0 σχόλια\nΑναρτήθηκε από Pame Thessaloniki στις 5:34 π.μ. 0 σχόλια


Θερινές σονάτες για χασμουρητά\nΠέμπτη, 25 Φεβρουαρίου 2021 04:01:30 ΜΜ\nΑρχική›Απόψεις›Από θέσεως...›Γιώργος Η. Χατζηδημητρίου›Θερινές σονάτες για χασμουρητά\n15:47 - 10 Αυγ 2017\nΟ διορισμός του Στέλιου Παππά, πατρός του υπουργού Ψηφιακής Πολιτικής στον Οργανισμό Αστικών Συγκοινωνιών Θεσσαλονίκης, μαρτυρά έλλειψη καλού γούστου.\nΠρέπει να έχει χάσει κανείς εξαιρετικά το μέτρο- όσο κι αν ο ίδιος απαρνείται τον μισθό της θέσης- για να μην αντιλαμβάνεται την δυσάρεστη έκπληξη που παράγει μια τέτοια κίνηση.\nΤόση φτώχεια και ελαφρότητα και τόση προκλητική επίδειξη ματαιοδοξίας και απουσία έμπνευσης; Σε μια κοινωνία γονατισμένη που πολλά λαμπρά μυαλά της παίρνουν των οματιών τους δεν βρέθηκε ένα άλλο στέλεχος με περισσότερες περγαμηνές; Ας ήταν Δεξιός! Ε και; Κρατική πολιτική θα υπηρετούσε.\nΑλλά, αυτός είναι ο τρόπος που αντιλαμβάνονται την Δημόσια Διοίκηση τα κόμματα εν Ελλάδι. Μια πόρνη για να μας κάνει τα γούστα…\nΕίναι η ίδια Δημόσια Διοίκηση που αρνείται πεισματικά να αξιολογηθεί και σαμποτάρει την διαδικασία, υπό την συνδικαλιστική αιγίδα της ΑΔΕΔΥ, η οποία κάνει επίδειξη ισχύος δείχνοντας ποιος είναι το αφεντικό και στην ουσία ποιος συνδιοικεί και λυμαίνεται το βαθύ κι ανυπολόγιστο κράτος.\nΜπορούσε να εφαρμοστεί η αξιολόγηση με πολλούς και καθαρούς τρόπους. Και δεν έγινε τίποτε! Γιατί η συντριπτική πλειοψηφία των υπαλλήλων στύλωσε τα πόδια. Αναίμακτα, χωρίς διοικητικές κυρώσεις και χωρίς συνέπειες για κανέναν.\nΣε αυτό το αντιπαραγωγικό Δημόσιο, όπου όλα ξεθωριάζουν και βυθίζονται μέσα σε ένα καθεστώς συνενοχής και νοσηρής «συναδελφικής αλληλεγγύης» χρειάζεται να μπει μια σειρά.\nΑλλά, κανένα κόμμα, μηδέ της κομμουνιστικής Αριστεράς εξαιρουμένης που υπερασπίζεται-χωρίς κέρδος κέρατο…- τον παλαιοκομματικό αναχρονισμό, δεν θέλει να δυσαρεστήσει τους καημένους τους δημοσίους υπαλλήλους, στον χυλό των οποίων αγωνίζονται να σταθούν αξιοπρεπώς χιλιάδες ευσυνείδητοι και ικανότατοι εργαζόμενοι.\nΚι αντί να διεκδικήσουν πραγματικές δουλειές σε παραγωγικά έργα που θα αλλάξουν το πρόσωπο της χώρας, υποκύπτουν στην πίεση ισχυρών συντεχνιακών ομάδων και φορτώνουν με αχρείαστους σουλατσαδόρους τύπου Καρανίκα τον κρατικό προϋπολογισμό.\nΚανένας δεν ζητάει να γίνουν αγριότητες. Δεν θα μπορούσε όμως να πάει (και να αμείβεται αναλόγως!..) κάθε κατεργάρης στον πάγκο του; Ίδια λεφτά π.χ ο σκληροτράχηλος εναερίτης της ΔΕΗ με αυτόν που λύνει σταυρόλεξα; Τι σόϊ αξιολόγηση είναι αυτή;\nΚαι πόσους επιτέλους περιττούς, αλλά ακριβοπληρωμένους «εργαζόμενους» θα κουβαλάει αγόγγυστα στην πλάτη του ο ιδιωτικός τομέας; Και ας μην βιαστεί κανείς να πει πως μιλάμε για τον διαβόητο κοινωνικό αυτοματισμό. Λίγη περισυλλογή δεν βλάπτει, ιδίως για όσους δεν βλέπουν το σφαγείο που έχει στηθεί αυτές τις μέρες γύρω μας…\nΗ ασυνάρτητη λειτουργία του μεταπολιτευτικού κράτους, στα σπλάχνα του οποίου βιοπορίζονται ατάραχες εις βάρος των υπολοίπων πολυποίκιλες φατρίες, μεταφέρει τις παρενέργειές της σε όλα τα επίπεδα.\nΣημερινό μεγαλοστέλεχος της κυβέρνησης, (ο Αντιπρόεδρος Γ. Δραγασάκης) είχε πει στη Βουλή στον τότε υπουργό Οικονομικών Γ. Αλογοσκούφη τη φράση «αν ήξερε ο κόσμος πως διαχειρίζεστε τα χρήματά του, κανένας δεν θα έπρεπε να πληρώνει φόρους».\nΕδώ ακριβώς βρισκόμαστε τώρα. Ελλείψει ενός σταθερού και δίκαιου φορολογικού συστήματος, ο καθένας κλέβει αυτό το άθλιο κράτος όπως μπορεί.\nΑν υπήρχε έστω υποτυπώδες φορολογικό σύστημα θα καλλιεργούσε αυτό κάποιον παρήγορο φορολογικό πατριωτισμό και κάπως θα περιοριζόταν η αναίδεια των φοροφυγάδων που μας περιγελάνε κατάστηθα.\nΘα αποφεύγαμε ίσως έτσι, αυτήν την απεχθή τακτική όλων των μνημονιακών κυβερνήσεων οι οποίες πάνω στην ανικανότητά τους να δημιουργήσουν καινούργιο χρήμα ξεζούμισαν τους συνεπείς φορολογούμενους και τις υγιείς επιχειρήσεις.\nΚαι, δεν θα διαδραματιζόταν αυτή η κωμωδία μπροστά στα μάτια μας, όπου ταλαίπωροι εφοριακοί, που θα έπρεπε κανονικά να γνωρίζουν πολεμικές τέχνες, προπηλακίζονται τώρα και δέρνονται ανελέητα στα νησιά όπου επιδράμουν, από αγανακτισμένους πλην ασύδοτους καταστηματάρχες.\nΑν αυτά τα επιλεκτικά είναι επιστροφή στην κανονικότητα κατά την κυβερνητική μυθολογία, τότε μάλλον δεν έχουμε δει τίποτε ακόμη…\nΤελευταία τροποποίηση στις 15:54 - 10 Αυγ 2017


Παροχές – Menelaos Apartments\nΚαραβάκι για Σκιάθο\nΜεγάλο Καΐκι (Φρειδερίκη) – Βόλτα στον Παγασιτικό\nΠαραδοσιακό τραινάκι από Άνω Λεχώνια για Μηλιές\nΘέλετε να μάθετε περισσότερα για τις παροχές μας;\nΑν επιθυμείτε περισσότερες πληροφορίες ή έχετε οποιαδήποτε απορία σχετικά με τα διαμερίσματα μας, επικοινωνήστε μαζί μας χρησιμοποιώντας την παρακάτω φόρμα. Σας ευχαριστούμε για το ενδιαφέρον σας στα Διαμερίσματα Μενέλαος στο Πήλιο.\nτα “Ενοικιαζόμενα Διαμερίσματα Μενέλαος” η άνεση και η περιποίηση των πελατών μας είναι στόχος και σκοπός .Θέλουμε η διαμονή σας στους όμορφους χώρους των διαμερισμάτων, να είναι από εκείνες που θα θυμάστε πάντα, για αυτό και έχει δοθεί ιδιαίτερη προσοχή και στην παραμικρή λεπτομέρεια.\nΤα διαμερίσματα λειτουργούν όλο το χρόνο, ώστε όποια στιγμή αποφασίσετε να επισκεφθείτε το Πήλιο, να έχετε στη διάθεση σας, άνεση, περιποίηση και ζεστή φιλοξενία.\nΔίπλα στα νεόκτιστα διαμερίσματα μας, έχουμε δημιουργήσει καινούριες εγκαταστάσεις, ώστε εκτός από ευχάριστη διαμονή να παρέχουμε και άλλες παροχές, που θα συμπληρώσουν με τον καλύτερο τρόπο τις διακοπές σας.\nΕΙΝΑΙ ΕΥΚΟΛΟ ΝΑ ΜΑΣ ΒΡΕΙΤΕ! Τα διαμερίσματα Μενέλαος βρίσκονται στο Λεφόκαστρο, γαλήνιο παραθαλάσσιο χωριό του Πηλίου στις ακτές του Παγασητικού.


Βόλτα στις Πηγές του ποταμού Αχέροντα - Go-Outdoor\nHome›Αποδράσεις›Travel›Βόλτα στις Πηγές του ποταμού Αχέροντα\nΟι Πηγές του ποταμού Αχέροντα- ένα στενό σημείο βράχων με ορμητικά νερά- παγωμένα ακόμη και το καλοκαίρι- βρίσκονται στη Γλυκή, ένα χωριό 20 χιλιόμετρα από την παραλιακή Αμμουδιά μεταξύ Πρέβεζας και Πάργας. Από Πρέβεζα 60 χλμ. από Ηγουμενίτσα 40 χλμ. και από Ιωάννινα 140 χλμ.\nΠροορισμός family -friendly με πολλές δραστηριότητες για παιδιά. Από βαρκάδα με πλαστική βάρκα στα ρηχά νερά και πεζοπορία, μέχρι βόλτα με άλογο στο ποτάμι. Τους καλοκαιρινούς μήνες και ιδιαίτερα τον Αύγουστο θα συναντήσετε μεγάλη τουριστική κίνηση με επισκέπτες από όλα τα Βαλκάνια.\nΑπό τις Πηγές ο ποταμός Αχέροντας κυλά ήρεμος διασχίζοντας την κοιλάδα με τα καλαμποκοχώραφα και εκβάλλει στο Ιόνιο σε μία ρηχή αμμουδερή παραλία, την Αμμουδιά, στο βορειοδυτικό άκρο του νομού Πρεβέζης.\nΣτις εκβολές του η βλάστηση θυμίζει ζούγκλα και στην Αμμουδιά- που τα τελευταία χρόνια έχει εξελιχθεί σε παραλιακό θέρετρο της περιοχής- πλοιάρια κάνουν τουριστικές διαδρομές στο εσωτερικού του ποταμού.\nΟσο γαλήνιος όμως ο Αχέροντας «ενώνεται» με τα νερά του Ιονίου, τόσο άγριος και σκοτεινός είναι πιο ψηλά, πέρα από τις πηγές του στο φαράγγι προς τα Όρη του Σουλίου.\nΗ μαγεία του Αχέροντα, που δικαιολογεί και το μύθο του για την είσοδο στον Κάτω Κόσμο, βρίσκεται στις Πηγές του. Δεν θα έχετε όμως ολοκληρωμένη εικόνα, αν δεν δείτε από ψηλά τον ποταμό και αν δεν επισκεφθείτε τον αρχαιολογικό χώρο του Νεκρομαντείου, στο χωριό Μεσοπόταμο, 8χλμ.\nΠεζοπορία προς τη Σκάλα Τζαβέλαινας\nΣτις Πηγές του Αχέροντα το φαράγγι κλείνει. Η διέλευση μέσω του ποταμού θέλει καλό κολύμπι σε γλυκό νερό, όμως η δύσκολη και επικίνδυνη πρόσβαση αποτρέπει το εγχείρημα. Οι ντόπιοι δεν συστήνουν τη συνέχιση της διαδρομής μέσω του ποταμού.\nΑντίθετα προτείνουν το μονοπάτι πάνω από τις Πηγές απ΄ όπου διακρίνεται όλη η ομορφιά του φαραγγιού από ψηλά. Πρόκειται για το εντυπωσιακό μονοπάτι που οδηγεί στα Ορη του Σουλίου και τη Σκάλα Τζαβέλαινας.\nΦαγητό με συνδαιτυμόνα μία αλεπού!\nΣτις Πηγές Αχέροντα θα δείτε μεγάλο πάρκινγκ, ταβέρνες, μπαράκια. Προτιμήσαμε την απέναντι όχθη με την λιγότερη κίνηση και την ήσυχη ταβέρνα «Το Πέτρινο» (τηλ. 26660 41921). Μοναδικό ντόπιο κατσικάκι και μαγειρευτά της κυρίας Ευδοκίας, σαλατικά από το μποστάνι δίπλα. Το καλοκαίρι σε καταπράσινο κήπο κάτω από τα πλατάνια, πλάι στο ποτάμι, και το χειμώνα στη θαλπωρή της ξυλόσομπας.\nΟι ιδιοκτήτες του «Πέτρινου» -άνθρωποι που γεννήθηκαν και μεγάλωσαν σε αυτό τον άγριο τόπο, έκαναν οικογένεια, παιδιά κι εγγόνια- είναι εκτός από φυσιολάτρες και φιλόζωοι. Μας μίλησαν με ενθουσιασμό για μία αλεπουδίτσα που έκανε νυχτερινές εμφανίσεις στον κήπο τους τελευταία. Περνούσε κάθε βράδυ για μεζέ! Το πήραμε για αστείο. Μέχρι που εμφανίστηκε το παμπόνηρο το ζωντανό με τη φουντωτή ουρά! Και μάλιστα την κατάλληλη στιγμή.\nΔιαμονή: Υπάρχουν αρκετά ξενοδοχεία και ενοικιαζόμενα δωμάτια στη Γλυκή και στα γύρω χωριά. Στις Πηγές υπάρχουν και εγκαταστάσεις υπαίθριων δραστηριοτήτων Το ελεύθερο κάμπινγκ στις όχθες του Αχέροντα επίσημα απαγορεύεται.\nΗ κοιλάδα του Αχέροντα προφέρεται για ποδήλατο. Είναι εντελώς επίπεδη με αγροτικούς ασφαλτοστρωμένους δρόμους που διασχίζουν εύφορα καλαμποκοχώραφα και συνδέουν τα χωριά. Τα απογεύματα όλα τα ποτιστικά είναι σε λειτουργία και ο ήλιος κάνει τρελά παιχνίδια με το νερό.\nΠοδήλατο στα καλαμποκοχώραφα: Με αφετηρία τη γέφυρα στη Γλυκή ποδηλατούμε στον ασφαλτόδρομο παράλληλα με το ποτάμι. Κινούμαστε δυτικά προς τα χωριά Ποταμιά και Κυψέλη. Προορισμός ο αρχαιολογικός χώρος του Νεκρομαντείου στο Μεσοπόταμο. Η διαδρομή είναι χαλαρή και ξεκούραστη. Μπορείτε να ποδηλατήσετε με ασφάλεια ακόμη και με τα παιδιά σας.\nΠάντως, στις όχθες του Αχέροντα, λίγα μέτρα από εκεί που σταματά η συμβατική τουριστική εξυπηρέτηση και αρχίζει η αχόρταγη αναζήτηση του μη συμβατικού περιηγητή στις ομορφιές του τοπίου, είναι απογοήτευση να πέφτεις πάνω σε μπάζα και πλαστικά μπουκάλια. Προσοχή, λοιπόν, στα λάστιχα του ποδηλάτου σας…\nΑν βρεθείτε στην περιοχή το καλοκαίρι και ιδιαίτερα τον Αύγουστο αξίζει να προσέξετε το κολάζ από τις αφίσες για τα πανηγύρια. Αν και οι κατσίκες της περιοχής, που σίγουρα θα συναντήσετε στο δρόμο σας, φαίνεται πως μάλλον προτιμούν πιο… hard core μουσικές καταστάσεις. Γιατί ξεσκίζουν μετά μανίας στο πέρασμά τους τις αφίσες και δεν αφήνουν τίποτα!\nTagsαποδράσεις στην ΕλλάδαδραστηριότητεςΙωάννιναπηγές Αχέρωντα\nΤο χωριό με τα πανέμορφα καλντερίμια


Η κρυφή γοητεία της μπουρζουαζίας |\n9 November, 2020 - 13:00\nΜας κυβερνά κάποιος που δεν μπορεί να αντιληφθεί τις στοιχειώδεις ανάγκες της κοινωνίας. Ή και αν τις καταλαβαίνει αδιαφορεί.\nΣτο σπίτι της στην Αθήνα καλωσόρισε τους Financial Times η σύζυγος του πρωθυπουργού, Μαρέβα Μητσοτάκη. Η κα Μητσοτάκη… μοιράστηκε κομμάτια που συνθέτουν το προσωπικό της σύμπαν, από την αισθητική μέχρι τη γυμναστική και την προσωπική της φροντίδα…\n«Το χαρακτηριστικό στοιχείο του προσωπικού στυλ μου είναι οι καρφίτσες…Έχω κάποια παλιά σχέδια Cartier και VanCleef&Arpels και μια σειρά από καρφίτσες σε σχήμα πεταλούδας – παλιές και νέες, μερικές πολύτιμες και κάποια costumepieces…»\n«Τα αγαπημένα μου style icons κυμαίνονται από την Jane Birkin, την Lauren Hutton και την Phoebe Philo έως την Iris Apfel – όλες γυναίκες με προσωπικότητα …»\n«H γκουρού της ευημερίας μου είναι η pilates instructor, Αθηνά, στο Pilates Lab στην Αθήνα».*\nΣτην αρχή ισοπέδωσε τον καθηγητή κύριο Σωτήρη Τσιόδρα. «O Σωτήρης». Ένας chauffeur στην υπηρεσία των βιομηχάνων της «καλής» κοινωνίας. Από τις παλιές ελληνικές ταινίες του Αλέκου Σακελλάριου. Αμέσως μετά την ισοπέδωση του κυρίου Τσιόδρα, μας έσκασε το μεγάλο μυστικό: «Γνωρίζω ότι υπάρχουν άνθρωποι εξαρτημένοι από τον μισθό τους».\nΟ Κυριάκος Μητσοτάκης δεν έχει αντιληφθεί, ότι εκτός από το προσωπικό του σύμπαν, υπάρχουν και τα σύμπαντα των άλλων, που είναι διαφορετικά από το δικό του. Η άσκηση της πρωθυπουργίας είναι γι αυτόν μια συνεχής έκπληξη. Κινούμενος σε ένα απολύτως δικό του περιβάλλον, όπου τα σχέδια Cartier, VanCleef&Arpels, τα costume pieces, τα ba&sh, τα vintage πουκάμισα, τα style icons, τα Pilates Lab και τα μικρά charms, παίζουν πρωτεύοντα ρόλο, αδυνατεί να αντιληφθεί τι συμβαίνει στον έξω κόσμο. Ότι οι άνθρωποι είναι απολύτως εξαρτημένοι από τον μισθό τους. Ότι επιβιώνουν χάρις αυτόν. Ότι πλέον αυτός ο μισθός είναι δυσεύρετος και έχει φτάσει στα όρια της ελεημοσύνης. Ότι η ανεργία καλπάζει και ότι για τους άνεργους ακόμα και οι μισθοί ελεημοσύνης είναι ελκυστικοί. Ότι δίπλα στους παραδοσιακούς προλεταρίους έχουν προστεθεί οι νέοι προλετάριοι της γνώσης και της εξειδίκευσης. Όλα αυτά τον εκπλήσσουν. Κι όταν πάει να τα εκφράσει τα λέει άτσαλα.\n«Γνωρίζω ότι υπάρχουν άνθρωποι εξαρτημένοι από τον μισθό τους». Όπως λέμε, γνωρίζω ότι πρωτεύουσα του Πακιστάν είναι το Ισλαμαμπάντ και πρωτεύουσα της Αιγύπτου το Κάιρο.\nΜας κυβερνά κάποιος που δεν μπορεί να αντιληφθεί τις στοιχειώδεις ανάγκες της κοινωνίας. Ή και αν τις καταλαβαίνει αδιαφορεί. Δεν τον αφορούν. Όσο οι δημοσκοπήσεις είναι καλές γι αυτόν, δεν του καίγεται καρφί για τα υπόλοιπα. Νεκροί από τον κορωνοϊό μπερδεύονται με τα ποσοστά της ΝΔ. Το αποτέλεσμα όμως είναι λαμπρό. Όλα υπό έλεγχο.\n«Τα τελευταία κομμάτια που πρόσθεσα στην γκαρνταρόμπα μου ήταν μια ολόσωμη φόρμα από τη γαλλική μάρκα ba&sh και ένα vintage πουκάμισο…Το πουκάμισο είναι εμπνευσμένο από τη στολή των τσολιάδων και το αγόρασα γιατί η επόμενη συλλογή Zeus+ Dione βασίζεται στην 200ή επέτειο της ελληνικής ανεξαρτησίας, την οποία θα γιορτάσουμε το 2021».*\nΗ κοινωνία μπήκε παγωμένη στο δεύτερο lockdown. Μετρά ημέρες, εβδομάδες, μήνες. Αβεβαιότητα. Αμφιβολία. Θα φτάσει μέχρι την άνοιξη; Κι αν φτάσει μέχρι εκεί, τι συντρίμμια θα υπάρχουν;\nΗ άρχουσα τάξη της χώρας ετοιμάζεται να πανηγυρίσει για τα διακόσια χρόνια από την εθνική ανεξαρτησία. Glamorous kitsch για την μεγαλοπρεπή διασκέδαση των bourgeois.\nΗ κυρία Μαρέβα Μητσοτάκη-Γκραμπόφσκι σχεδιάζει ρούχα εμπνευσμένα από τη στολή των τσολιάδων. Η κυρία Αγγελοπούλου ονειρεύεται φιέστες, αλά Αθήνα 2004.\nΊσως η μοναδική καλή συνέπεια του κορονοϊού, είναι ότι μπορεί να γλυτώσουμε από τις φιέστες της κυρίας Αγγελοπούλου και τις τσολιάδικες κολεξιόν της κυρίας Γκραμπόφσκι.